Pitanje svih pitanja: Ko je Srbin iz snimka sa 'ruskim špijunom'?\nIzvor: B92, 21.Nov.2019, 08:23\nBeograd -- Pozadina navodne špijunske afere biće u središtu temeljne istrage najviših bezbednosnih struktura Srbije, pišu "Novosti".\nGlavni akteri te afere su bivši zamenik vojnog atašea Rusije akreditovan u Beogradu, pukovnik Georgij Viktorović Kleban, kao i navodni visoki službenik Srbije. Kako navode "Novosti", operacije su verovatno naručene sa Zapada, a cilj je kompromitovanje odnosa zvaničnih Beograda i Moskve.\nIdentitet navodnog visokog službenika Srbije koji prima mito, a čiji je lik na snimku zamagljen, još je najveća nepoznanica u ovom slučaju.\nPrema informacijama "Novosti", najverovatnije nije reč o visokopozicioniranom oficiru, kako je u prvi mah objavljeno, pa čak ni o državnom...\nOperacije verovatno naručene sa Zapada, a cilj je kompromitovanje odnosa zvaničnih Beograda i Moskve POZADINA navodne špijunske afere u kojoj su glavni akteri bivši zamenik vojnog atašea Rusije akreditovan u Beogradu, kao i navodni visoki službenik Srbije, biće u središtu...


Oko 600.000 građana Honkonga biralo kandidate demokratskog pokreta - Izazov\nNovi magazin 12. jula 2020. 21:00\nFoto : Beta/AP/Vincent Yu\nGotovo 600.000 ljudi izašlo je na glasanje na kojem se biraju kandidati demokratskog pokreta na izborima za parlament Hongkonga u septembru, saopštili su organizatori danas.\nJedan od organizatora glasanja Au Nok-hin rekao je da je gotovo 600.000 ljudi izašlo na birališta uprkos pretnji od novog kineskog zakona o nacionalnoj bezbednosti i ocenio su građani Hongkonga „zaista hrabri“.\nCilj demokratskog pokreta je da osvoji većinu u parlamentu na septembarskim izborima. Obećali su da će uložiti veto na usvajanje budžeta vlade ako uspeju da dobiju većinu.\nPrema Osnovnom zakonu, najvišem aktu u Hongkongu, lider te teritorije mora da podnese ostavku ako veto bude uložen dva puta na neki od važnih zakona u koje spada i budžet.\nDanašnje glasanje održano je dve nedelje pošto je komunistička vlast Kine usvojila strog zakon o nacionalnoj bezbednosti za Hongkong. Taj potez Pekinga mnogi vide kao napuštanje principa „jedna zemlja, dva sistema“ prema kojem Hongkong ima specijalan autonomni status, garantovan kada je Velika Britanija 1997. godine vratila tu svoju nekadašnju koloniju Kini.\nSporni zakon koji su mnogi u svetu osudili Kina je usvojila kao odgovor na prošlogodišnje višemesečne masovne proteste demokratskog pokreta za demokratska prava i očuvanje građanskih sloboda u Hongkongu. Protesti, često nasilni, otvoreno su bili usmereni protiv centralne vlasti Kine i njoj lojalne vlasti Hongkonga.\nNovi zakon zabranjuje aktivnosti koje Peking vidi kao separatističke, subverzivne ili terorističke, ili kao strano mešanje u pitanja Hongkonga.\nPrema tom aktu, policija ima znatno šira ovlašćenja na osnovu kojih može da sprovodi pretrese bez naloga i da naređuje internet provajderima i platformama da uklanjaju poruke koje tumači kao kršenje zakona.


BRITANSKI TELEGRAF: Putin je blizu pobede u Minsku\nDok su zapadni zvaničnici razgovarali o svetskom miru u Minhenu, predsednik Rusije Vladimir Putin je u Sočiju gledao predstavu na ledu, piše britanski Telegraf.\nEngleski medij navodi da je ruski predsednik poznat po svojoj nonšalanciji, ali pored opuštanja, u Sočiju se sreo i sa beloruskim kolegom Aleksandrom Lukašenkom.\nSve se to događalo u uvodu sastanka u Minsku, koji je ocenjen kao presudan za dalju budućnost Ukrajine.\n“Ove nedelje je postalo jasno da SAD i dalje razmišljaju da li da pošalju oružje Ukrajini. Neke analize navode da bi to bio uvod u pravi rat između Zapada i Rusije. Evropski lideri će pokušati da ubede Putina da ukine pomoć proruskim separatistima, dok ishod čeka Porošenko, u nadi da se Ukrajina neće raspasti pod njegovim vođstvom“, navodi se u tekstu Toma Perfita.\nBritanski novinar ističe da Putin ostaje enigma kao i pitanje šta on želi da postigne u Minsku, kao i zašto je odlučio da ode na pregovore kada je mogao da ostavi rat da kulja.\n“Ruska aneksija Krima dogodila se bez borbe. To je bio veliki uspeh za Moskvu, koja je prisvojila mesto ovenčano vojnim mitovima i slavom. Sa druge strane, Donbas se topi u krvi, a Putin ne želi da anektira istok Ukrajine“, smatra Perfit.\nPrema njegovim rečima, za Moskvu je prednost to što postoje delovi ukrajine pod kontrolom pobunjenika, a kao Putinov plan nameće se namera da se sukom zamrzne i da Donbas postane autonomna proruska regija koja može da koči planove Ukrajine za ulazak u EU.\nDodatni argument je i to što je oko 1.5 miliona ljudi sa Krima izbrisano iz biračkih spiskova u Ukrajini, što je oslabilo proruske tendencije i što može da utiče na naredne eventualne referendume ili izbore.\nOstanak Donbasa u okviru Ukrajine bio bi garancija balansa u toj državi između Istoka i Zapada. Takav razvoj događaja pretvara ruskog predsednika u apsolutnog pobednika pregovora u Minsku, a Ukrajinu gura u institucionalnu krizu, što je daleko prihvatljivije od aktuelnog ratnog stanja.


Oduzeti mandati "saveznim" poslanicima i sudijama Suda SCG\nPrimaće plate još šest meseci\nZoran Anđelković iz SPS-a zatražio da se odmah preuzmu automobili i druga dobra, kako ne bi došlo do "otuđenja imovine Srbije"\nBEOGRAD - Skupština Srbije konstatovala je juče prestanak mandata 91 poslaniku Skupštine SCG, kao i trojci sudija Suda SCG i zameniku generalnog sekretara Skupštine SCG, koji su u Parlamentu državne zajednice bili predstavnici Srbije. NJima su mandati prestali retroaktivno, od 3. juna, kada je Crna Gora i zvanično proiglasila svoju nezavisnost, a svoja prava iz radnog odnosa moći će da koriste po zakonima države Srbije u narednih šest meseci. Svi oni imaju pravo da još pola godine primaju plate.\nO mandatima je prethodno raspravljao Administrativni odbor srpskog parlamenta, koji je umalo, u paketu, uz poslaničke oduzeo i tri ministarska mandata - Zoranu Stankoviću, ministru odbrane, Vuku Dražkoviću, spoljnih poslova i Rasimu LJajiću, ministru za ljudska i manjinska prava. NJihovi resori su Uredbom Vlade Srbije od 9. juna već prebačeni u nadležnost Srbije, kojom je precizirano da će se o njima odlučivati u roku od 45 dana, do kada treba doneti novi zakon o ministarstvima Srbije.\nPRVE MUKE ZBOG NADLEŽNOSTI\nSekretar Skupštine Srbije Marko Danilović rekao je novinarima da će do kraja meseca pripremiti sve akte o utvrđivanju prioriteta koji su neophodni za nesmetano funkcionisanje parlamenta zbog pridodatih obaveza i nadležnosti koje su prenete sa Skupštine SCG. Danilović je rekao da se već suočava sa problemima koji se tiču međunarodnih obaveza jer je juče u poseti Beogradu bila delegacija Svekineskog kongresa, koju je pozvala Skupština državne zajednice, a sada su gosti Skupštine Srbije. On je dodao da se za sada, do donošenja nove odluke Republičke vlade, primenjuju samo one uredbe koje već postoje, a tiču se utvrđivanja imovnog stanja državne zajednice, čiju imovinu preuzima Srbija, i utvrđivanja svih drugih nadležnosti koje treba da pređu na Republiku Srbiju.\nZa neke poslanike, Odbor je napravio još nekoliko pravnih "gafova". Za Dušana Petrovića iz DS-a postoji dilema kada "saveznim" poslanicima zapravo prestaje mandat - danom donošenja odluke o preuzimanju nadležnosti Srbije od SCG, današnjim danom ili nekim drugima datumom, a sporan je i period na koji oni imaju pravo nadoknade zarada. Prema srpskom zakonu, to pravo se ostvaruje šest meseci po prestanku funkcije, a prema Ustavnoj povelji još godinu dana. Postavilo se i pitanje u vezi statusa delegacije SCG u Savetu Evrope, ali je rečeno da se tu za sada ništa ne menja i da će Srbija i dalje imati svoje predstavnike.\nPetrović je kritikovao odluku Administrativnog odbora kojom se ovlašćuje sekretar Skupštine Marko Danilović da sa predsednikom parlamenta Predragom Markovićem u potpunosti preuzme ovlašćenja Skupštine SCG.\n- Tako će ubuduće Administrativni odbor, Danilović i Marković voditi spoljnu politiku Skupštine Srbije i određivati delegacije u parlamentarnim skupštinama - čudio se Petrović, dok je za Đorđa Mamulu (DSS) ova situacija normalna.\n- To vam je isto kao kada čoveku amputiraju jednu nogu, a on ipak dugo posle toga ima osećaj da je ona još uvek tu - rekao je Mamula.\nZoran Anđelković iz SPS-a zatražio je da se pomenutim saveznim funkcionerima odmah oduzme pravo na korišćenje službenih vozila i obezbeđenja.\nB. V. - M. D.\nSoren Jesen-Petersen podneo ostavku\nRadikali napuštaju rad u Skupštini\nRad na novom najvišem aktu Srbije počeće za mesec dana\nReforma Vojske se bazira na kopnenim snagama


LAŽNA VEST: Napadač na Floridi nije bio rasista, policija opovrgla medije! | Vesti Dana\nmart 15, 2019 februar 17, 2018 by\nVest koja se pojavila u medijima da je počinilac nedavnog masakra na Floridi u kome je ubijeno 17 ljudi bio deo rasističke grupe, a koji je preneo Asošieted Pres nije tačna. Policija je danas saopštila ne postoji ni jedan dokaz koji pokazuje da je napadač bio član navedene rasističke grupe „Republika Florida“.\nVođa te organizacije Džordan Džereb navodno je rekao za Majami Herald da sa sigurnošću može da tvrdi da je napadač Nikoas Kruz bio član njegovog pokreta, što je veliki broj medija preneo bez bilo kakvih dodatnih dokaza. Prema indicijama policije Džereb je slagao, a novinari su olako preneli informaciju bez traženja dodatnih dokaza kao što su fotografije sa zajedničkih skupova, clanske karte ili bilo kojih indicija da je napadač bio deo rasističke grupe.\n„Nema nikavih indicija da je Kruz bio član navedenog pokreta, a istraga je proverila taj aspekt zločina“, rekao je šerif okruga Bravard Skot Izrael.\nPotproručnik policije Džordan Grejdi iz regiona Talahasi u kome su mediji tvrdili da je Kruz bio aktivan, ponovili su da ne postoji nikakva veza između napadači i rasistkih grupacija, pored toga dodaje da je ta grupa izuzetno mala i da prema procenama policije nikada nije imale preko 10 članova.\nDžordan Džereb je na društvenoj mreži GAB, rekao da je došlo do nesporazuma između njega i novinara“\nIZRAEL OPTUŽUJE: Imaju dokaze da Erdoganova firma SADAT sponzoriše teroriste Hamasa\nLAVROV UPOZORAVA EU: Nemojte da u Srbiji pravite scenario kao u Ukrajini!


ULAZNICA SAMO ŠAPIĆU, A ZA OSTALE LISTA: Da li je ujedinjenje SNS i SPAS nagoveštaj daljeg ukrupnjavanja stranaka | Novosti.RS\nČelnici ovih dveju partija započeli su razgovore o detaljima udruživanja, a konačan dogovor očekuje se u narednih nekoliko nedelja.\nKao jedan od motiva ujedinjenja partija Aleksandra Vučića i Aleksandra Šapića, u javnosti se spominje zbijanje redova pred izbore u Beogradu, na čijem čelu mnogi već vide predsednika Opštine Novi Beograd.\nPrvi čovek SPAS izjavio je juče da predlog o ujedinjenju nije došao preko noći, već je rezultat približavanja i razgovora koji će sada biti podignuti na nivo dve organizacije.\n- Sa Vučićem sam u prethodnom periodu razgovarao o mnogim stvarima. Ako pogledate političke stavove SPAS, videćete da ima vrlo malo stvari koje se razlikuju od današnje državne politike. Suštinski velikih razlika po pitanju doživljaja i percepcije važnih, ključnih, kako unutrašnjepolitičkih i spoljnopolitičkih pitanja, nije bilo. Mislim da su ovakve stvari logične - istakao je Šapić i dodao da bi možda bilo dobro da na političkoj sceni organizacije koje imaju slične ili iste poglede krenu ka ukrupnjavanju.\nO tome da li ima želju da bude gradonačelnik Beograda, rekao je da se "ne radi o želji, nego objektivno o tome gde može najviše da doprinese, a to je lokal":\n- Ima još 11 meseci do izbora, moraćemo da pratimo okolnosti i da vidimo kakav će biti razvoj situacije.\nPrema rečima Bojana Klačara, iz CeSID, SNS i SPAS su procenili da će bolje proći ako nastupe na izborima zajedno, nego na odvojenim listama.\n- Šapić sada ne bi mogao da računa na dobar deo opozicionih birača koji su nezadovoljni radom naprednjaka i koji su glasali za njega. Na ranijim izborima, on je vodio kampanju koja je bila i kritička prema SNS - objasnio je Klačar za "Novosti".\n- Naprednjaci će dobiti jednu novu energiju, političara koji je popularan na Novom Beogradu i dalje ga prati to da je bio uspešan sportista. S druge strane, SNS ovim potezom zaustavlja interne podele do kojih bi moglo da dođe, u slučaju da je Šapić podržan u kandidaturi za gradonačelnika Beograda, a nije u njihovoj stranci. Nemam nikakvu informaciju, ali ovo je po mom mišljenju uvod u kandidaturu Šapića za gradonačelnika Beograda. On je prepoznatljiv u prestonici više nego u Srbiji, i naprednjacima, koji su malo slabiji u Beogradu nego na nacionalnom nivou, treba neko takav.\nKlačar smatra da neće doći do daljih spajanja partija vlasti, jer stranke poput Pokreta socijalista, ili Pokreta snaga Srbije nemaju potencijala da ulaskom u istu partiju donesu više glasova nego što donose sada na jednoj listi:\n- Isto je i sa PUPS, oni su kao "vegeta", ne mogu da donesu pojedinačno dosta glasova, ali na kraju daju dobar začin.\nPRIMER ZA NASTUP OPOZICIJE\nKLAČAR je naveo da je Vučić sada dao model i opoziciji kako treba da se ponaša pred izbore.\n- Ovo je način kako treba da se ponaša opozicija. Treba da se radi na ukrupnjavanju, ali ne u koalicije, nego u jednu ili dve stranke, kako bi se biračima olakšao izbor - naveo je Klačar.\nZajednički nastup partija vlasti na izborima dosad je pominjan nekoliko puta, a često je ovu ideju isticao predsednik SPS Ivica Dačić.\n- Ostajem pri stavu da bi stranke vladajuće koalicije trebalo da nastupe na jednoj listi. I ne mislim to zbog izbornog rezultata, nego smatram da bi sve partije kojima je interes zemlje na prvom mestu trebalo da stanu na jednu stranu, posebno zbog sve većih pritisaka i izazova sa kojima se suočavaju - istakao je Dačić, za "Novosti".\n- Naravno, konačnu odluku daće Vučić i SNS kao najveća stranka, a kakva god da bude odluka, mi smo za nastavak saradnje koja se pokazala kao veoma uspešna.\nNaš sagovornik iz CeSID smatra da će SNS i SPS, ipak, ići na dve liste na parlamentarnim i najverovatnije beogradskim izborima, dok će SPS podržati Vučića na predsedničkim, a koaliciju će nastaviti posle izbora.\nIvica Dačić Aleksandar Vučić SNS Aleksandar Šapić Cesid ujedinjenje Bojan Klačar spas


UNHCR je ovlašten od strane Ujedinjenih nacija da vodi i koordinira međunarodne aktivnosti po pitanju zaštite izbjeglica i rješavanja izbjegličkih pitanja širom svijeta. UNHCR-ov primarni zadatak je zaštita prava i dobrobiti izbjeglica. UNHCR je prisutan u 126 zemalja, sa osobljem u 135 regionalnih ureda i podružnica, te 279 podureda i terenskih ureda.\nUNHCR-ova prisutnost u Bosni i Hercegovini\nUNHCR je počeo svoje djelovanje u Bosni i Hercegovini za vrijeme rata dostavljajući velike pošiljke pomoći i distribuirajući ih žrtvama rata u cijeloj zemlji. Počevši 1992. godine pa sve do danas, UNHCR je nastavio pružati humanitarnu pomoć kako bi se osigurala zaštita raseljenih lica u BiH. UNHCR je 1995. godine zadužen za pružanje pomoći vlastima u BiH u sprovođenju implementacije Aneksa VII, Daytonskog mirovnog sporazuma, koji definiše zahtjeve i uslove za povratak izbjeglica i raseljenih lica. Procjenjuje se da je od kraja sukoba 1995. godine, usklađenim državnim i međunarodnim naporima, te zahvaljujući unapređenju pitanja sigurnosti, slobode kretanja, povrata imovine i obnove domova, više od milion izbjeglica i raseljenih lica ostvarilo pravo na dobrovoljni povratak. Zajedno sa lokalnim vlastima i nadležnim organima, te u saradnji sa drugim međunarodnim partnerima, UNHCR nastavlja djelovati sa ciljem olakšanja povratka izbjeglica i raseljenih lica u njihove prvobitne domove.\nUNHCR je od 1995. godine pružio humanitarnu pomoć i pomoć vezanu za povratak izbjeglica u iznosu preko 458 miliona US dolara. Unatoč postignutim uspjesima, još uvijek je potrebno učiniti znatno više u cilju pružanja trajnih rješenja za sve izbjeglice i raseljena lica u BiH.\nregionalna predstavnica za jugoistočnu Evropu i predstavnica za Bosnu i Hercegovinu\nUNITIC Building/Tower B\n+ 387 33 666 160\n+ 387 33 290 390


Izbori na Haitiju u znaku nereda, tuča i odlaganja\nBeta\t 9. avgusta 2015. 23:50\nGrađani Haitija izašli su danas na parlamentarne izbore koje su godinama čekali, ali oni protiču i znaku odlaganja početka glasanja, nereda, povremenog pesničenja i gađanja kamenicama.\nIzbori su više puta pomerani u poslednje četiri godine usled političkih razmirica i razračunavanja haićanske izvršne vlasti i opozicije, a današnje izjašnjavanje građana smatra se ključnom proverom glasačkog sistema uoči predsedničkih izbora zakazanih za oktobar.\nU toku je prvi krug glasanja, na kojem se bira dve trećine gornjeg doma parlamenta, Senata koji ima 30 senatorskih mesta, i kompletan sastav donjeg, Poslaničkog doma sa 99 poslaničkih mesta.\nNa jednom broju glasačkih mesta čekalo se, međutim, na dopremanje glasačkih listića, pa su ona, umesto u šest sati ujutro otvorena nekoliko sati kasnije.\nU nekim delovima glavnog grada Port-o-Prensa, građani su postali nezadovoljni nakon što im je rečeno da ne mogu da glasaju zato što njihovih imena nema na izbornim listama.\nPort-o-Prens je danas prepun ljudi, a u njemu su najmanje tri glasačka mesta morala da budu zatvorena zbog tuča koje su izbile kada su pristalice nekih partija pokušale da spreče ubacivanje listića u glasačke kutije i da rade druge neregularne stvari.\nNa jednom glasačkom mestu u centru glavnog grada, grupa mladića je cepala glasačke listiće, pa je teško naoružana policija morala da puca u vazduh kako bi uspostavila red.\nNa njih su poletele kamenice, pa su vlasti bile prinuđene da zatvore glasačko mesto.\nLokalni mediji javljaju da je i u drugim krajevima Haitija bilo zatvaranja glasačkih mesta, a mestimično je bilo i hapšenja jer su pojedinci pokušali više puta da glasaju.\nPosmatrači iz raznih političkih stranaka su se žalili da im izborni zvaničnici nisu dali pristup mestima na kojima se glasa.\nHaićanski premijer Evans Pol rekao je da je vlada zadovoljna izbornim procesom “uprkos incidentima”. Vlada je te incidente, po Polovim rečima “snažno osudila”.\nIzbori na Haitiju nisu održani od maja 2011. godine kada je predsednik države postao Mišel Marteli, bivša haićanska pop zvezda. Ovo je poslednja godina njegovog mandata, a otkako je u januaru raspušten parlament, Marteli je vladao zemljom uz pomoć dekreta.\nHaiti ima oko 10 miliona stanovnika, među kojima 5,8 miliona registrovanih birača.\nNa izborima učestvuje 1.850 kandidata iz 130 političkih stranaka.\nZemlja je izuzetno siromašna, a 12. januara 2010. godine pogodio ju je katastrofalan zemljotres koji je sravnio Port-o-Prens i usmrtio više od 160.000 ljudi.


Dačić: Pričaju da Rusi žele prekrajanje granica, a zaboravljaju... - 13.09.2017, Sputnik Srbija\nDačić: Pričaju da Rusi žele prekrajanje granica, a zaboravljaju...\nPrvi potpredsednik Vlade Srbije i ministar inostranih poslova Ivica Dačić istakao je da postoji uska veza između proširenja EU i očuvanja bezbednosti, te da je... 13.09.2017, Sputnik Srbija\n13:17 13.09.2017 (Osveženo: 17:35 13.09.2017)\nPrvi potpredsednik Vlade Srbije i ministar inostranih poslova Ivica Dačić istakao je da postoji uska veza između proširenja EU i očuvanja bezbednosti, te da je politika proširenja presudna za stvaranje otpornijeg regiona.\nOn je na konferenciji „Zapadna bezbednosna arhitektura i Srbija — izazovi i dileme“, u organizaciji Centra za spoljnu politiku i Ambasade SAD, rekao da samo kroz zajedničke odgovore možemo postići rešenja za probleme sa kojima se suočava Evropa.\nIstovremeno je konstatovao da se EU danas suočava sa krizom identiteta i da uvek treba imati na umu da je nastala kao mirovni projekat i projekat integracija.\n12 Septembar 2017, 21:03\n„Verujemo da EU može da nastavi da bude uspešan primer drugima i zato sa posebnom pažnjom pratimo sve inicijative koje se pokreću u okviru reformskog procesa Unije“, objasnio je Dačić.\nOdnos Srbije sa NATO-om, kako je kazao, delikatan je zbog nasleđa prošlosti, pre svega zbog bombardovanja bez ovlašćenja UN.\nMeđutim, dodao je da Srbija, imajući u vidu zajedničke interese, učestvuje u Programu partnerstva za mir.\nTakođe je podvukao da Srbija sprovodi politiku vojne neutralnosti što znači da nema namere da postane članica NATO-a ili bilo kojeg drugog vojnog saveza.\n„Iako poštujemo različita mišljenja u regionu, naša vojna neutralnost ne predstavlja prepreku za produbljivanje saradnje sa NATO-om. Vojna neutralnost ne znači izolaciju ili samozadovoljnost, u današnjem svetu takav izolacionizam je prevaziđena opcija“, naglasio je Dačić.\nTakođe je rekao da neutralnost ne znači ćutanje i nereagovanje na kršenja međunarodnog prava i zajedničkih vrednosti, kao što je prethodno kazao američki ambasador Kajl Skat.\nDačić je ukazao da to najbolje dokazuje primer članstva Kosova u Unesku.\n„Švajcarska, koja je neutralna zemlja, glasala je za članstvo Kosova, a Mongolija, koja pretenduje da bude neutralna, bila je uzdržana i opravdala je to politikom neutralnosti, što sa našeg aspekta nije neutralnost“, naveo je on.\nDačić je naglasio da moraju da se gledaju svi slučajevi, jer ako gledamo na uticaj Rusije u regionu, kako kažu američki zvaničnici, kao destabilizujući, „ne bih rekao da je prethodio stabilizujući uticaj zapadnih zemalja“.\n„Govori se o prekrajanju granica koje navodno Rusija hoće, a zaboravlja se da su pre toga prekrojene granice Srbije. Veoma je teško u svemu tome ne govoriti o interesima velikih sila na našem prostoru“, objasnio je on.\nKazao je da ne pretenduje da su mišljenja Srbije najispravnija na svetu, ali bez najveće zemlje i naroda u regionu nema stabilnosti i mira.\nIstakao je da treba razgovarati, jer sve dok se interesi ne definišu i ne nađe najmanji zajednički imenitelj postojaće ozbiljan problem o svim temama.\nUkazao je da je i problem što u Srbiji, SAD i drugim zemljama pripreme za sastanke pišu isti ljudi koji su to radili i pre tri decenije koji možda nisu ni čuli da su promenjeni uslovi u regionu, kao i stavovi određenih zemalja.


Pola veka Fakulteta zaštite na radu\nPočetak/Društvo/Pola veka Fakulteta zaštite na radu\nNiške Vesti 6. decembra 2018.\nOva godina je za Fakultet veoma značajna , proslavljamo pola veka rada i postojanja, ali i isto toliko godina od osnivanja Odseka zaštite na radu, 1968. godine. U prethodnom periodu je bilo dosta rezultata, ali posebno treba izdvojiti nešto za šta smo mi i akreditovani i registrovani, a to je obrazovna delatnost, istako je profesor dr Momir Praščević, dekan Fakulteta zaštite na radu Univerziteta u Nišu koji je svečanom akademijom ali i organizacijom dva međunarodna stručna skupa obeležio godišnjicu rada.\n“Preko 4600 studenata je ovde steklo diplome inženjera. Petsto studenata je po novom sistemu obrazovanja steklo diplome inženjera zaštite na radu i zaštite životne sredine, ali i 300 master diploma. Imamo preko 300 magistara u oblasti zaštite na radu, zaštite od požara, zaštite životne sredine i 93 doktora nauka. Imamo veoma veliki broj realizovanih nastavno istraživačkih projekata, kako projekata vezanih za rad sa Ministarstvom obrazovanja, tako i projekata koji su povezani sa privredom”, istako je dekan Praščević.\nOn je istako da je fakultet prethodnih godina usaglasio sistem obrazovanja sa novim Bolonjskim sistemom tako da Fakultet realizuje deset studijskih programa, dva studijska programa osnovnim akademskim studijama, šest studijskih programa na master akademskim studijama i dva studijska prograa na doktorskim akademskim studijama.\n“Na taj način našim studentima omogućavamo kompletnu prohodnost od osnovnih do doktorskih studija i mogućnost da se usavršavaju na oblasti koji oni izaberu i koja je za njih značajna”, dodaje Praščević.\nDekan Fakulteta zaštite na radu kaže da je ovo je završnica obeležavanja 50 godina postojanja Fakulteta. Nju je obeleželo i organizovanje dve tradicionalne konferencije koje su i međunarodne. Prva je „Čovek i radna sredina „ koja se održava pod temom „50 godina visokog obrazovanja i naučno istraživačkog rada u oblasti zaštite na radu”. Druga konferencija “Buka i vibricaje” je takođe tradicionalna i ovo je 26 godina kako se organizuje. Suorganizatori ovih konferencija su i nekoliko univerziteta u inostranstvu sa kojima Fakultet zaštite na radu sarađuje.\nFakultet zaštite na radu Momir Praščević\nU godini bezbednosti na radu prepolovili školarinu studentima\nFOTO UBOD: Originalni odlazak na apsolventsko veče!


Junker: Nisam tražio od Srba da biraju između Rusije i EU - Sputnjik Srbija\n19:26 22 Oktobar 2019\n16:41 03.03.2018 Preuzmite kraći link\nPredsednik Evropske komisije Žan-Klod Junker izjavio je da tokom posete Zapadnom Balkanu „nije tražio od Srba da biraju (između Rusije i EU), zato što oni moraju da imaju normalne odnose sa Rusijom i da imaju najbolje moguće odnose s Evropskom unijom“.\nJunker je tako u intervjuu za „Juronjuz“, datom u Sofiji, odgovorio na konstataciju novinarke te televizije da „Srbija ima veoma bliske veze sa Moskvom, koja je prilično aktivna u regionu“ i navode da je prilikom poslednje posete Beogradu „ministar spoljnih poslova (Rusije Sergej) Lavrov upozorio EU da zahtevanjem od Srbije da bira (između Rusije i Unije), čini istu grešku kao i u Ukrajini“.\n„Ne postoji bilo kakvo moguće poređenje između Srbije i Ukrajine, to je pod broj 1. Pod broj 2, ja sam kolegama ovde u regionu objašnjavao da evropska izgradnja nije izgradnja usmerena protiv drugih, to je integracioni proces koji se tiče nas. Nisam tražio od Srba da biraju, zato što oni moraju da imaju normalne odnose sa Rusijom i da imaju najbolje moguće odnose s Evropskom unijom“, kazao je Junker.\nJunker poslaniku DPS-a: Ne gradimo Evropu ni protiv Rusije, ni protiv Amerike\nNovinarka „Juronjuza“ upitala je Junkera koliko je za države Zapadnog Balkana „realistično da uđu u EU, imajući u vidu međusobne sporove koji već postoje“.\n„Mi ne razgovaramo o datumima, mi ne razgovaramo o kraju priče, mi razgovaramo o procesu. I ja sam se trudio da vlade i drugi u ovom regionu shvate da svi uslovi i svi kriterijumi za pristupanje moraju da budu ispunjeni. Oni nisu ispunjeni, tako da treba vremena“, rekao je Junker.\nOn je naveo da je 2025. godina kao rok do kog treba očekivati ulazak Zapadnog Balkana u EU „naznačeni datum, a ne obećanje“.\n„Moramo da znamo da u staroj Evropi, u zapadnom delu Evrope, ali ne samo tamo, postoji neka vrsta zamora od proširenja, i ovo je očigledno slučaj kada je u pitanju Srbija i Crna Gora. Ali oni dobro rade i mi moramo da im pomognemo“, ocenio je Junker.\nNa pitanje da li Brisel „od Srbije traži da sopstvenu spoljnu politiku uskladi sa spoljnom politikom EU, uključujući sankcije protiv Rusije zbog Krima“, Junker je rekao da su „svi partneri u regionu usaglašeni sa spoljnom politikom (EU), ali Srbi imaju drugačije poziciju zato što ne učestvuju u procesu (sprovođenja) sankcija“.\n„Kako se budu sve više i više približavali Evropskoj uniji, moraće da se usaglase (sa njom), ali to nije kratkoročno pitanje“, kazao je Junker.\n18:58Putin nakon susreta sa Erdoganom: Siriju moraju da napuste sve strane vojne sile


'Veseli bazar - Obrenovačka pijaca'\nPijaca je oduvek bila mesto na kom ćete upoznati sva lica jednog grada, mesto ekonomske i kulturne komunikacije ljudi i velika pozornica ljudskih sudbina. A u petak 29. juna, Obrenovačka pijaca postaje Veseli bazar, mesto zabave i pozitivne energije, gde će se od 19 do 22h okupiti poljoprivredni proizvođači, porodične radionice, zanatlije i umetnici. Poljoprivrednici, male porodične radionice, zanatlije i umetnici će na šarenim tezgama izlagati svoje proizvode koji će se prodavati po promotivnim / proizvodnim cenama. Za dobru atmosferu će biti zaduženi članovi Centra za očuvanje tradicije I kulture ''Termoelektrane Nikola Tesla'' Obrenovac, a vama ostaje da opustite brze noge i raspevate grlo. U tome će vam, svakako, pomoći besplatna degustacija vina, piva, rakije, delikatesa….\n''Veseli Bazar- Obrenovačka pijaca'' je manifestacija humanitarnog karaktera na kojoj će se prikupljati sredstva za za Fond “Ivan Batinić“ - Udruženje za pomoć obolelima od teških i retkih bolesti. Organizator, Javno komunalno preduzeće Obrenovac, se i na ovaj način uključuje u život zajednice pospešujući poljoprivrednike, privrednike, zanatlije, proizvođače cveća i druge da pokažu šta sve lepo naš grad poseduje. Cilj ove kulturno-trgovačke večeri je da se da početni impuls i podrže mali proizvođači na čitavoj beogradskoj opštini. Prema rečima Zorana Lapčevića, direktora Javno komunalnog preduzeća Obrenovac, ova manifestacija će pomoći da se Obrenovačka pijaca doživi na jedan potpuno drugi način, kao srce i duša Obrenovca i mesto na kome se građani druže i s radošću dočekuju goste.


Srpski član Predsjedništva BiH Milorad Dodik otvorio je na Jahorini okrugli sto o temi “Kako održati poslovanje u otežanim uslovima izazvanim virusom korona?”, uz poruku da u vremenu epidemije koronavirusa treba sačuvati ekonomiju i svako radno mjesto.\n“Mislim da je svima jasno koliko su ogromne posljedice epidemije koronavirus i zato je veoma važno da održimo dijalog između različitih faktora u društvu, prije svega između Vlade Republike Srpske i čitave poslovne zajednice, sa kojima svi zajedno treba da budemo usmjereni da sačuvamo našu ekonomiju i svako radno mjesto”, istakao je Dodik.\n“Vrata Vlade biće otvorena svih 24 časa za naše ljude koji očekuju pomoć od institucija Republike Srpske”, dodao je Višković.\nOn je izrazio nadu da je današnji dijalog predstavnika vlasti i poslodavaca dobar način da se pomogne privredi da prebrodi ekonomsku krizu izazvanu epidemijom koronavirusa.\nNa osnovu istraživanja o temi “Uticaj Kovida-19 na poslovanje u Republici Srpskoj”, Unija udruženja poslodavaca Republike Srpske predložila je i zaključke, prema kojima je u uslovima potencijalnog rasta neformalne ekomomije neophodno nastaviti sa značajnim poreskim rasterećenjem, smanjenjem zbirne stope doprinosa i smanjenjem parafiskalnih opterećenja, kao i pojačanim inspekcijskim nadzorom kada je riječ o svim oblicima neformalnog rada.\n“S obzirom na izražen problem likvidosti kompanija sa izvjesnim efektima na realizaciju postojeće stope nezaposlenosti i održivost sistema socijalne zaštite, potrebno je nastaviti realizaciju postojećih programa podrške rastu plata i povećanja broja zaposlenih u realnom sektoru”, smatraju u Uniji udruženja poslodavaca Republike Srpske.\nIz Udruženja dodaju da zbog dodatnog pritiska na rast cijena uzrokovanog pojavom koronavirusa, putem povoljnih kredita treba obezbijediti likvidnost i tehnološki razvoj, odnosno konkurentnost domaćih kompanija, te da je, s obzirom na negativne efekte na poslovanje pojedinih sektora, potrebno razmotriti privremene mjere fiskalnog rasterećenja za najugroženije sektore, s ciljem smanjenja broja otpuštenih radnika (skraćenje radnog vremena, smanjenje doprinosa i drugo).\nTags\t#koronavirus\t#Milorad Dodik\t#Okrugli sto\t#preduzetništvo\t#Radovan Višković\t#Unija Udruženja poslodavaca Republike Srpske


Radnici FAP-a stupili u štrajk glađu - AUTOMOBILI\n04/06/2020 9:47:43 PM\nNASLOVNA / HOT / Radnici FAP-a stupili u štrajk glađu\nRadnici FAP-a stupili u štrajk glađu\nRadnici Fabrike automobila Priboj (FAP) započeli su danas štrajk glađu do ispunjenja zahteva, očekujući da u fabrici ostane da radi svih 650 radnika, kao i da im se isplate zaostale zarade i da im se poveže staž, rekao je za Tanjug predsednik štrajkačkog odbora FAP-a Miroslav Mršević. U međuvremenu iz Ministarstva privrede poručuju da su spremni i otvoreni za nove razgovore o bilo kom pitanju o kome bi predstavnici FAP-a hteli da razgovaraju, tvrdeći da radnici prtaktično “kucaju na otvorena vrata” jer je, kako kažu, na jučerašnjem višesatnom sastanku u Ministarstvu sa predstavnicima pribojskog FAP-a, postignuta saglasnost o većini zahteva koji su predstavnici radnika izneli.\nI dok Mršević navodi da su i jučerašnji, ali i prekjučerašnji sastanci bili “neorganizovani, jer se išlo s teme na temu, a bez konkretnih rešenja”, u saopštenju Minikstarstva privrede navodi se da je saglasnost postignuta kad je u pitanju povezivanje radnog staža i overa zdravstvenih knjižica, a da su predstavnici FAP-a razumeli predočene mogućnosti države u vezi s isplatom zarada.\nTakođe, kako se navodi, postignuta je saglasnost i prihvaćen predlog za smenu menadžmenta preduzeća i konstatovano da se u narednih sedam dana usaglasi predlog o novom rukovodstvu.\nDogovoren je i sastanak s predstavnicima Ministarstva odbrane početkom naredne sedmice, kako bi se sagledali zahtevi i mogućnosti Vojske Srbije, koja će dati doprinos u očuvanju delatnosti i neophodnog broja radnih mesta u FAP-u.\nMinistarstvo privrede predložilo je da se kroz sve procese i probleme zajedno prolazi i da se zajedno rešavaju, kroz međusobno razumevanje i podršku, kako bi se našlo najbolje rešenje koje je održivo, sveobuhvatno i od kog će Priboj imati koristi.\n“Na žalost, i pored svega navedenog, deo radnika se opredelio za štrajk glađu i na taj način doveo u pitanje sve napore koji se zajedno ulažu da se problem prevaziđe”, konstatuje se u saopštenju.\nU Ministarstvu privrede zato smatraju da su želje i potrebe radnika za sigurnim poslom na mestu, te da se rešenja moraju tražiti i prepoznati u zakonskim okvirima, reformskom kursu Vlade Srbije i, pre svega, ekonomski održivim principima.\nMršević, međutim, u izjavi Tanjugu, tvrdi da je radnicima iz vlade poručeno da ne mogu očekivati da svih 650 radnika nastavi da radi, kao i da socijalni program za one koji ostanu bez posla ne može biti bolji, nego za sva ostala preduzeća u restrukturiranju.\n“Mi kažemo da time nismo zadovoljni, jer je ovde to više puta odbijeno i tražimo primenu Zakona o radu”, rekao je Mršević i naglasio da će radnici da štrajkuju glađu do ispunjenja zahteva.\nPrema njegovim rečima, oni će prekinuti štrajk ukoliko im vlada ispuni zahteve ili će privremeno da prekinu protest u slučaju da vlada postavi profesionalni menadžment, i to kako bi “tim ljudima dali vremena da reše problem”.\nMršević inače kaže i da radnike preko posrednika, predsednika opštine, zovu u Vladu Srbije, ali tvrdi da nije definisano o čemu bi se razgovaralo, gde bi eventualno bile tačke popuštanja, ili tačke oko kojih bi se mogli složiti.\nKao ključni problem i dalje vidi zahtev da na radnim mestima ostane svih 650 ljudi, jer, kako kaže, vlada tome ne može da udovolji, pa sada ostaju pitanja šta će biti sa radnicima i ko određuje tu razliku.\nTagoviAutomobili fabrika automobila priboj fap kamioni ministarstvo privrede otkazi prestanak rada Srbija strajk štrajk glađu\nPrethodno Vinterkorn znao za manipulacije, godinu dana pre javnosti\nSledeće 5 razloga da kupite Hyundai Sonata limuzinu [Video]


Foto: Relax Portal\nResorno ministarstvo je odmah prema saznanju iz medija obavijestilo Federalnu upravu za inspekcijske poslove i zatražilo da hitno reaguje i utvrdi da li je riječ o opasnom ili neopasnom otpadu, te da li je otpad lagerovan u skladu sa zakonom, saopšteno je iz Federalnog ministarstva okoliša i turizma.\nMještani Grahova blokirali saobraćajnicu zbog otpada iz Italije\nMještani Bosanskog Grahova danas su na dva sata blokirali magistralnu saobraćajnicu koja povezuje tu opštinu sa Drvarom i Livnom.\nPrema riječima opštinskog načelnika Milorada Gligića, mještani su saobraćajnicu blokirali od 12 do 14 časova zbog informacije da su tri šlepera nepoznatog otpada istovarena u krugu bivše fabrike Borac u Bosanskom Grahovu, te je jedan dio tog otpada završio i na lokalnom odlagalištu otpada.\nNačelnik Gligić je rekao kako se, prema informacijama kojima je dobio od ljudi koji su bili na mjestu događaja, uglavnom radi o 200 tona tekstila koji je dovezen iz Italije.\n“Opštinske vlasti o tome uopšte nisu informisane, a nakon što se saznalo za ovo je sam upoznao nadležne kantonalne institucije. Imam informaciju da MUP Kantona 10 sprovodi istragu u vezi ovog događaja, te da su pokrenute određene istrage protiv suvlasnika objekta bivše fabrike Borac gdje je istovaren otpad”, rekao je Gligić.\nTags #bosansko grahovo


Zaharova: Pokušaji izolovanja Rusije na Arktiku - iluzorni - 10.06.2022, Sputnik Srbija\nPortparol Ministarstva inostranih poslova Rusije Marija Zaharova izjavila povodom odluke zemalja članica Arktičkog saveta da obnove rad bez Rusije da je taj... 10.06.2022, Sputnik Srbija\nOna je istakla da Rusija kao bezuslovno glavni faktor na Arktiku i aktuelni predsedavajući Arktičkog saveta, nastavlja realizaciju projekata Moskve sa akcentom na ruske regione.Prethodno je objavljeno da je rad saveta obustavljen 3. marta zbog događaja u Ukrajini. Kanada, Danska, Finska, Island, Norveška, Švedska i SAD juče su objavile da nameravaju da obnove rad saveta u ograničenom režimu – u okviru projekata koji ne predviđaju učešće Rusije. Ruski ambasador u Sjedinjenim Američkim Državama Anatolij Antonov je, komentarišući ovu odluku, rekao da je Rusija zabrinuta zbog planova da se obnovi rad Arktičkog saveta bez njenog učešća i upozorio da će odluke donete u takvom formatu biti neligitimne.\nrusija, svet, marija zaharova, arktički savet, zapad, kriza u ukrajini, odluke\nPortparol Ministarstva inostranih poslova Rusije Marija Zaharova izjavila povodom odluke zemalja članica Arktičkog saveta da obnove rad bez Rusije da je taj kurs Zapada pogrešan. Ona je još dodala da su pokušaji izolovanja Rusije na Arktiku iluzorni.\n„Očigledna je pometnja u donošenju odluka, koje govore u prilog samo jednom – da su pokušaji izolovanja Rusije na Arktiku iluzorni i da zapadni partneri pokušavaju da se drže za bilo kakve ideje kako bi stvorili utisak o nekoj svojoj samostalnoj ulozi u arktičkim pitanjima“, navodi se u saopštenju Zaharove.\nOna je istakla da Rusija kao bezuslovno glavni faktor na Arktiku i aktuelni predsedavajući Arktičkog saveta, nastavlja realizaciju projekata Moskve sa akcentom na ruske regione.\n„Očigledno je da je trenutna politizovana linija Zapada na Arktiku pogrešna i ne doprinosi rešavanju problema, koji se tiču sudbine celog čovečanstva“, dodala je portparol.\nPrethodno je objavljeno da je rad saveta obustavljen 3. marta zbog događaja u Ukrajini. Kanada, Danska, Finska, Island, Norveška, Švedska i SAD juče su objavile da nameravaju da obnove rad saveta u ograničenom režimu – u okviru projekata koji ne predviđaju učešće Rusije.\nRuski ambasador u Sjedinjenim Američkim Državama Anatolij Antonov je, komentarišući ovu odluku, rekao da je Rusija zabrinuta zbog planova da se obnovi rad Arktičkog saveta bez njenog učešća i upozorio da će odluke donete u takvom formatu biti neligitimne.\n20 Maj 2021, 14:22\n25 Maj 2021, 13:47


Osvježeno 18. novembar/studeni, 2015.\nProtesti opozicije završeni su u sredu uveče, nakon celodnevnih sukoba sa policijom zbog naloga za hapšenje četvoro opozicionih poslanika, saopštili su predstavnici opozicionih stranaka u Skupštini Kosova i naglasili da u četvrtak odčučuju o daljim koracima.\nJednoj od opozicionih poslanika, Doniki Kadaj Bujupi, šefici poslaničke grupe Alijanse za budućnost Kosova Ramuša Haradinaja, određen je jednomesečni pritvor. Nasilje na ulicama Prištine osudili su i Vlada Kosova i Ured Specijalnog predstavnika EU na Kosovu.\nNalog za hapšenje izdat je za Aljbina Kurtija, Aljbuljenu Hadžiu i Fatona Topalija iz pokreta Samoopredeljenje, te Doniku Kadaj-Bujupi iz Alijanse za budućnost Kosova.\nProtiv njih se vodila šestomesečna istraga zbog upotrebe suzavca u Skupštini Kosova i ostalih zabranjenih sredstava.\nIz pokreta Samoopredeljenje saopštili su da je odluka o pritvoru poslanice Kadaj-Bujupi doneta kako bi se situacija u zemlji još više destabilizovala.\n“Nećemo dopustiti pretvaranje republike u policijsku državu. Nastavićemo sa otporom, dok se ne povuku sporazumi i ne oslobodi poslanica”, saopštili su iz pokreta.\nPrema podacima policije, do 19.30 časova, sedam policijskih zvaničnika i dva građanina su povređeni od nasilja demonstranata, 22 demonstranata je privedeno. zapaljen je jedan službeni kombi, a četiri policijska vozila su oštećena.\nVlada Kosova oštro je osudila „ekstremno nasilje od strane opozicije na ulicama glavnog grada, koje je dospelo apsurdne dimenzije, prevazilažeći tako svaki smisao“.\nU saopštenju se dodaje da su užasni prizori na kojima se videlo da su nedužni građani zadobili povrede, kao i pripadnici Policije Kosova, od strane „jedne šake ekstremista i bandita“.\nVlada dodaje da snažno podržava Policiju Kosova koja sa posvećenošću brani Republiku Kosovo od kriminalnih činova, orkestriranih radi političkih poena.\nUred Specijalnog predstavnika EU na Kosovu, Samuela Žbogara, pozvao je opoziciju da poštuje institucije kosovskog naroda, da se uzdrži od nasilja koje preti bezbednosti i normalnom funkcionisanju škoja javnih službi.\nPolicijska akcija hapšenja u Prištini, 18. novembra 2015\nAlijansa za budućnost Kosova zatražila je oslobađanje poslanice Kadaj-Bujupi, pozivajući odgovorne da ne sprovode „političke naredbe koruptivnih i kriminalnih institucionalista: Mustafe, Tačija i Veseljija“.\nIz Samoopredeljenja su saopštili da policija odgovara na policijske naredbe premijera Ise Mustafe i njegovog zamenika Hašima Tačija, koji su, kako je navedeno, "spremni da Kosovo pretvore u policijsku državu samo da ne odustanu od vlasti i od sporazuma sa Srbijom“.\nPoslanici opozicije na Kosovu protive se sporazumu sa Srbijom o Zajednici opština sa srpskom većinom i sporazumu o demarkaciji sa Crnom Gorom. Oni su rekli da neće odustati od blokade i suzavaca sve dok se ovi sporazumi ne ponište.\nOpozicija je poslednji put upotrebila suzavac i biber-sprej u utorak, u zgradi Skupštine Kosova, tokom pokušaja održavanja vanredne sednice o budžetu za 2016. Pošto su oni ranije u glavnoj sali i po hodnicima aktivirali suzavac, poslanici vladajuće koalicije održali su sednicu u improvizovanoj sali bez prisustva opozicije.\nIstovremeno, pristalice opozicije sukobili su se sa policijom i kamenicama i drugim tvrdim predmetima gađali zgradu Skupštine.\nAnalitičari: Fatalne posledice za Kosovo\nKosovski analitičari smatraju da su upotreba nasilja od strane opozicionih poslanika i njihova hapšenja loša je vest za Kosovo, kada se radi o nivou demokratije u zemlji.\nPolitičkim liderima koji su na vlasti, te i onima u opoziciji, treba da bude jasno da će sve ovo imati fatalne posledice po Kosovo, dodaju.\nAnalitičar Haljilj Matoši ocenjuje da sukob vlasti i opozicije predstavlja sudar dva prava koja se, po njemu, zloupotrebljavaju.\n„Nasilje opozicije premašilo je ciljeve protesta u jednom demokratskom društvu, država ili mora da štiti sebe, odnosno treba da reaguje tužilaštvo, ili u suprotnom države nema“, kaže Matoši.\nAli, da li se ova politička situacija u zemlji može rešiti hapšenjima opozicionih poslanika? Kosovski analitičar Haljilj Matoši smatra da ne.\n“Rešenje treba da se traži unutar politike, ali i pravosudni organi trebaju da rade svoj posao“, dodaje on.\nDren Dolji iz Grupe za pravne i političke studije ocenjuje da je vlast otvoreno pozvala pravosudne organe da upravlja ovom političkom krizom, a to može imati posledice kada se radi o nezavisnosti i poverenju u te institucije.\n„Postoji jedna veoma jasna tendencija glavnih političkih partija, odnosno Demokratske partije i Demokratskog saveza, da teret svoje odgovornosti političke krize reše putem pravosuđa. To podrazumeva da tužilaštvo i sudovi rizikuju da postanu deo jednog konflikta, čiji je osnov politika. Tužioci i sudije trebaju biti dobro svesni prirode ovog slučaja“, kaže Dolji.


Kolumne & novosti: Izjava Danice Grujičić skandalozna, kako sme da pogleda kolege u oči?\nIzjava Danice Grujičić skandalozna, kako sme da pogleda kolege u oči?\nNovinarka lista Danas Safeta Biševac ocenila je skandaloznom i sramotnom izjavu direktorke Instituta za onkologiju Danice Grujičić, koja je u predizbornoj emisiji na RTS, tražila od sagovornika iz opozicije da dokažu da su lekari umrli samo od koronavirusa.\n„Ono što je Danica Grujičić izjavila u emisiji RTS sramota je i za nju i za njenu profesiju, pretpostavljam da će joj kolege lekari odgovoriti…“, rekla je Biševac.\nOna je naglasila da na ovim izborima imamo gomilu lekara i da se čini da su oni postali najpopularniji kandidati za odbornike i poslanike, ali da ju je uvek čudilo zašto neko ko ima tako ozbiljnu profesiju, a Grujičić je i direktorka Instituta, kako je moguće da se zainteresuje i za bavljenje politikom.\n"Mislim da od silnih obaveza ti ljudi nemaju vremena da se bave politikom. Da se razumemo, svako ima pravo da bude kandidat na listama i nemam problem s tim, ali se čudim kako je moguće da kao direktorka i lekarka ide po TV duelima, učestvuje u predizbornim skupovima", rekla je Biševac.\nIstakla je da su njene izjave uvredljive, skandalozne i dodala da bi njene kolege trebalo da reaguju. Zapitala je i kako Grujičić sme da kolege pogleda u oči posle te izjave.\n"Izvinjenje ne očekujem jer se kod nas ljudi ne izvinjavaju ni za šta. Ali neverovatno mi je da ona kao lekarka, koja ima kolege lekare, medicinske sestre, spremačice, a svi oni su bili izloženi zarazi, mnogi se razboleli i nažalost preminuli, neki će imati i dalje posledice preležanog kovida, kako zbog njih sme to da kaže?", zapitala je Biševac.\n"Srbija će nakon izbora morati da prihvati neki deo sankcija protiv Moskve"\nPovodom sve češćih zahteva iz EU da se Srbija priključi zemljama članicama unije u sankcijama Rusiji zbog rata u Urajini, Biševac je rekla da misli da će Srbija nakon izbora morati da prihvati neki deo sankcija protiv Moskve.\nOna je naglasila da su vlasti Srbije godinama vrlo uspešno vodile politiku "između dva putića" - Zapada i Moskve ali je dodala da će ih ukrajinksi rat očigledno prisiliti da daju konačno odgovor na pitanje da li su za Brisel ili Moskvu.\n"Plašim se da će to izazvati probleme u Srbiji...Znamo kakvi su stavovi vlasti i opozicije, ali i javnosti koja je proruski orjentisana", rekla je Biševac i dodala da EU s pravom očekuje od Srbije da odgovori na pitanje i odluči se da li je za Rusiju. Ako kaže da jeste, onda ne može da očekuje silne donacije od EU.\nBiševac je istakla da je Srbija u neugodnom položaju jer je, s jedne strane, energetski zavisna od Rusije i računa na njenu pomoć i dalje u blokiranju priznavanja Kosova u međunarodnim instuitucijama, a da smo sa druge strane mi ekonomski zavisni od EU, u koju najviše u izvozimo i uvozimo, a plus dobijamo i donacije iz EU fondova.\nOna je istakla i da smatra da Srbija za početak treba da onemogući održavanje proruskih protesta i da to nije teško da učini jer je "ružno kad gledate da cela Evropa održava proteste kojim osuđuje rat i podržava Ukrajinu, a vi organizujete proteste koji podržavaju rat. "To je sramno za zemlju koja je bila pod sankcijama i bila je bombardovana", rekla je Biševac.\nLabels: Safeta Biševac


Jeftini letovi iz Srbije za Maroko - Avionske karte Srbija Maroko - eSky.ba\nLetovi iz Srbije za Maroko\nPretražite letove iz Srbije za Maroko\nProvjerite najbolje ponude letova iz Srbije za Maroko\n✔ Postoje li posebne ponude za letove iz Srbije za Maroko na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Maroko?\n✔ Ako rezerviram let iz Srbije za Maroko, mogu li rezervirati ujedno i smještaj?\n✔ Koje avio-kompanije nude letove iz Srbije za Maroko?\nBudite sigurni, da na eSky.ba ponuda letova iz Srbije za Maroko uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Srbija - Maroko


Inkubator za razvoj preduzetništva mladih - Marketing Mreža\nKancelarija za mlade je, kroz svoju saradnju sa Nacionalnom službom za zapošljavanje Republike Srbije, nevladinim organizacijama kao i u direktnom kontaktu sa mladima u Beogradu, ustanovila potrebu za kreiranjem radnog prostora za razvoj preduzetništva i projekata u začetku. Iskustva su pokazala da veliki broj ideja sa visokim tržišnim potencijalom ostaju na početnom nivou, ne prolaze kroz ciklus razrade niti se finalizuju, zbog nedostatka sredstava za ulazak u profesionalno radno okruženje kakvo jedan potencijalni biznis zahteva.\nProjektom „KZM Gnezdo“, Kancelarija za mlade želi da promoviše samozapošljavanje i da pritom uz pomoć svojih resursa pomogne prve preduzetničke poduhvate projekata sa visokim tržišnim potencijalom. Takođe, ovaj projekat želi da pospeši stvaranje i razvoj novih proizvoda, usluga i procesa u oblasti visokih tehnologija (informatike, kreativnih industrija, internet poslovanja, sektora usluga) sa potencijalom za rast i zapošljavanje.\nViše informacija o konkursu i prijavu možete pronaći na sajtu Kancelarije za mlade grada Beograda.


U Vladičanskom dvoru u Mostaru izvedena je monodrama "Ima neka tajna veza" Milana Dimića, u okviru 99. Šantićevih večeri poezije.\nDimić je sinoć, nakon izvođenja rekao novinarima da je monodrama "Ima neka tajna veza" nastala na četvrtoj godini glume Akademije umjetnosti u Banjaluci.\n"Imali smo zadatak da napravimo portret umjetnika, a ja sam izabrao Duška Trifunovića pošto dolazim sa Pala, podneblja koje je blisko i slično njemu. Uvijek mi je bila želja da izvadim iz sjene tog pjesnika i prikažem i njegovu drugi stranu, njegov život, emocije", kaže Dimić.\nOn je podsjetio da je Trifunović napisao neke od najvećih hitova zabavne muzike poput pjesama "Ima neka tajna veza", "Glavo luda", "Šta bi dao da si na mom mjestu", "Zlatna ribica", "Ti si mi bila naj, naj" i još oko 300 tekstova na koje se komponovala muzika, te brojnu poeziju.\nDimić je naveo da je monodramu, čija premijera je bila u aprilu u Banjaluci, izveo petnaestak puta do sada, a brojna mostarska publika bila je oduševljena.\nŠantićeve večer poezije koje u Mostaru organizuju SPKD "Prosvjeta" GO Mostar i SPKUD "Gusle" traju do 28. oktobra.\nU nastavku programa ove manifestacije sutra će biti priređena i likovna izložba akademskog slikara Zdravka Krulja, dok je za 20. oktobar zakazano "Šantićevo veče" u Nevesinju.\nPrema programu, 23. oktobra biće odigrana predstava "Ostajte" Nezavisnog univerziteta Banjaluka, zatim 26. oktobra izložba dokumentarne građe "Šantićeve večeri poezije" i Književna nagrada "Aleksa Šantić", a 27. oktobra koncert Mješovitog hora "Sloga" iz Sarajeva.\nkultura monodrama Šantićeve večeri poezije\nMilena Dravić društvo učinila boljim, a kulturu bogatijom\nPrijavite kulturne manifestacije za narednu godinu\n1755 glasova 81%


Novi lider CDU poručio Briselu – nećemo ugroziti nemačku industriju - Energija Balkana\nPočetna » Ekonomija » Novi lider CDU poručio Briselu – nećemo ugroziti nemačku industriju\nFavorit za naslednika Angele Merkel na poziciji nemačkog kancelara upozorio je EU da do ostvarenja zajedničkih ciljeva za smanjenje emisija gasova sa efektom staklene bašte ne sme doći po cenu umanjivanja moći nemačke industrije, što signalizira nespremnost da se pridruži šemama za smanjenje ugljenika, planiranim u drugim evropskim zemljama.\n„Evropu treba modernizovati. Zeleni dogovor moramo sprovesti zajedno, ali i dalje ostati uspešni u našim industrijama. To je deo koji u Briselu ne izgovaraju tako glasno, ali to je ono što očekujemo u Nemačkoj – da činimo sve da modernizujemo svoju industriju. Mnogo je država članica čije ekonomije ne zavise od industrije. Ali, mi i još nekoliko zemalja želimo da ostanemo takvi“, rekao je Armin Lašet (Armin Laschet), lider Hrišćansko-demokratske unije (CDU) za Gardian.\nLašet, čija konzervativna stranka ima velike izglede da igra neophodnu i dominantnu ulogu u sledećoj nemačkoj koalicionoj vladi, nakon izbora 26. septembra, kaže da je posvećen postizanju klimatske neutralnosti do 2045. godine.\nAli, ovaj 60-godišnjak je odlučan da bi zemlja pod njegovim vođstvom ispunila svoje ciljeve usredsređivanjem na tehnološke inovacije i tržišne podsticaje, a ne na ograničenja ponašanja potrošača, poput većih poreza na avionska putovanja ili zabrane motora sa sagorevanjem.\n„Mnogo se može učiniti sa tehnološkim inovacijama i tržišnim sredstvima“, rekao je Lašet.\nReč je, pre svega, o sistemu trgovine emisijama CO2 u EU, koji se, po Lašetovom mišljenju pokazao kao „vredan“.\n„Prilagođavanje naše industrije čelika i hemijske industrije, tako da postane klimatski neutralna, doneće ogromno smanjenje emisija, kakvo istorija nikada ranije nije videla. Zato verujem da se to može učiniti bez propagiranja uzdržavanja ili zabrane. Kao društvo imamo tehnološka sredstva da postanemo klimatski neutralni i da i dalje ostanemo industrijska nacija“, kaže lider CDU.\nNaučnici se pitaju da li tehnološka istraživanja mogu doći do inovacija koja menjaju igru tokom naredne decenije. Rad na tehnologiji „negativnih emisija“ – isisavanje CO2 iz vazduha, kako bi se eliminisalo tekuće ispuštanje, na primer, tek treba da donese napredak.\nZa razliku od zemalja, uključujući UK, Francusku, Španiju, Holandiju, Švedsku i Belgiju, Nemačka se još nije obavezala na konkretan datum za postupno ukidanje putničkih automobila na benzin ili dizel.\nNemačka je započela zatvaranje postrojenja na ugalj 2020. godine i obećala je da će u potpunosti napustiti ugalj do 2038. godine, što je potez za koji je Lašet, sin rudara, rekao da će „verovatno dovesti do najvećeg smanjenja CO2 od početka industrijskog doba“.\n„Kraj doba fosilnih goriva veliki je napor. Naravno da bismo mi Evropljani mogli da jedemo manje mesa, i verovatno bi bili zdraviji. Ali, na kraju se klimatske promene mogu rešiti samo globalno“, rekao je Lašet.\nOvaj političar se protivi predlozima nemačke stranke Zelenih za državnu akciju protiv budžetskih ponuda za avionska putovanja ili zabrani letova na kratkim relacijama, koji bi mogli biti pokriveni putovanjima vozom, kao što se uvodi u Austriji i Francuskoj. Umesto toga, on predlaže i reviziju nemačkih zakona o planiranju i odobravanju, tvrdeći da bi to mogla dovesti do proširenja železničke mreže, što bi podstaklo veći broj ljudi da putuju vozom, a ne avionom.\nTagovi: Armin Laschet, Armin Lašet, CDU, CO2, industrija, Nemačka, neto-nula, Zeleni dogovor\nPrevPRETHODNOBela kuća negira bilo kakvu odgovornost za skuplje gorivo\nSLEDEĆEEP BiH osniva firmu za geološka istraživanjaNext


Nagrađujemo humanost - Humanitarna akcija bioskopa „Vilin Grad“ i niškog Crvenog krsta Prolog\nBioskop „Vilin Grad“ u saradnji sa niškim Crvenim krstom organizuje akciju davanja krvi na Filozofskom fakultetu i Fakultetu sporta i fizičke kulture u sredu, 21. novembra, od 8 do 14 časova. Ko tada prvi put donira svoju krv dobiće na poklon kartu za premijeru filma „Sumrak saga: Praskozorje 2“. Broj karata je ograničen.\nCilj ove akcije je podizanje svesti o značaju transfuzije krvi i promocija „Kluba 25“. Članovi kluba će u sredu, 21. novembra, deliti promo materijal i edukovati posetioce bioskopa „Vilin Grad“ od 19 i 30 do 21 časa. „Klub 25“ je organizacija koja okuplja mlade do 25 godina koji se zavetuje da će u toku svog života dati krv 25 puta i da će svako od njih učlaniti novih 25 dobrovoljaca.\nPremijera poslednjeg nastavka „Sumrak sage“ biće u četvrtak, 22. novembra u 20 časova u bioskopu „Vilin Grad”. „Praskazorje 2” rasvetliće najveće misterije ovog izuzetnog romantičnog epa koji je očarao milione. Posle rođenja Beline i Edvardove ćerke, Renesme, porodica Kalen okuplja ostale vampire kako bi zaštitili dete. Njoj preti opasnost zbog pretpostavke koja dovodi porodicu u sukob sa Volturima.


Zasedao Štab za vanredne situacije grada Zaječara | TV Istok\nZasedao Štab za vanredne situacije grada Zaječara\nNAREĐUJE SE se javnom prevozniku na teritoriji Grada Zaječara Nikolić prevoz d.o.o. Samarinovac, da u autobusima kojima vrši gradski i prigradski prevoz ne sme biti više od 50 lica, računajući i vozača, u isto vreme.\nNAREĐUJE SE javnom prevozniku da režim prevoza svede na režim vikend prevoza ili prevoza u vreme đačkih raspusta.\nNAREĐUJE SE taksi prevoznicima na teritoriji grada Zaječara da redovno vrše dezinfekciju svojih vozila kao i da prilikom prevoza nose zaštitne maske i rukavice.\nNAREĐUJE SE Predškolskoj Ustanovi „Đulići“ da prekine rad za vreme trajanja vanrednog stanja.\nNAREĐUJE SE Centru za socijalni rad „Zaječar“ u Zaječaru, kao i udruženjima građana na teritoriji grada Zaječara zatvaranje dnevnih centara i klubova za odrasla i starija lica za vreme trajanja vanrednog stanja. Ova naredba se odnosi i na klubove penzionera i sličnim organizacijama u gradu i selima, te su dužni da odmah prekinu svaku svoju aktivnost do okončanja vanrednog stanja.\nNAREĐUJE SE prekid rada svih sportskih objekata na teritoriji grada Zaječara (sportske hale, sportskih terena, teretana i sl.) a Sportskom savezu grada Zaječara da prekine sve aktivnosti sportskih klubova za vreme trajanja vanrednog stanja.\nNAREĐUJE SE prestanak rada svih Domova kulture i otkazivanje svih kulturnih, sportskih i turističkih manifestacija kao i proslava i zabava bilo koje vrste u vreme trajanja vanrednog stanja.\nNAREĐUJE SE načelniku gradske uprave, svim direktorima javnih preduzeća, direktorima ustanova i drugih subjekata čiji je osnivač Grad Zaječar da teškim hroničnim bolesnicima i licima starijim od 60 godina omoguće rad od kuće, a ukoliko je to nemoguće obezbede minimum procesa rada uz strogo poštovanje svih higijensko-tehničkih mera za sprečavanje širenja zaraze odnosno, ogranične broj ljudi u prostoriji, koriste zaštitne maske i slično. Ukoliko u ovim preduzećima ima zaposlenih koji su roditelji dece mlađe od 12 godina dužni su da jednog zaposlenog oslobode radne dužnosti za vreme trajanja vanrednog stanja radi čuvanja dece.\nNAREĐUJE SE načelniku gradske uprave grada Zaječara da matičnoj službi zabrani izdavanje bilo kojih dokumenata za lica koja su na privremnom radu u inostranstvu, odnosno lica koja nemaju stalno boravište na teritoriji grada Zaječara za vreme trajanja vanrednog stanja.\nNAREĐUJE SE ugostiteljskim objektima (restorani, kafići, barovi i drugi ugostiteljski objekti) da skrate radno vreme od 8 do 20 časova kao i da se strogo pridržavaju Odluke i mera koje je donela Vlada Republike Srbije u pogledu broja prisutnih lica, ograničiti okupljanje u kafićima po metru kvadratnom zajedno sa zaposlenima u ovom objektima.Trgovinski objekti i prodavnice kao i ostali privredni subjekti dužni su da radno vreme ograniče do 20 časova.\nNAREĐUJE SE svim udruženjima građaŠtab na kao i dobrovoljnim društvima da stave na raspolaganje sve raspoložive ljudske resurse za pomoć najstarijim građanima u vidu donošenja namirnica i lekova na kuću i organizovanja lekarske pomoći. Ovi subjekti su dužni da odrede lice zaduženo za kontakt i dostave Štabu brojeve telefona na koje ih štab može kontaktirati.\nNAREĐUJE SE Crvenom krstu da od utorka 17.03.2020.g.u prostorijama kojse se nalaze u ul.Кrfskoj uspostave call centar za pomoć u snabdevanju građana starijih od 65 godina i uspostave najmanje 3(tri) mobilne telefonske linije za ove potrebe, a koje će biti na raspolaganju od 08-20 časova svakog dana. Ove usluge građani stariji od 65 godina mogu koristiti isključivo za snabdevanje osnovnim životnim namirnicama i lekovima jednom nedeljno.\nNAREĐUJE SE JКSP Zaječar da u saradnji sa ZZJZ „Timok“ Zaječar vrši redevno pranje i dezinfekciju ulica prvog prioriteta, javnih trgova i drugih javnih površina, javnih parkirališta, trgovinskih centara i svih mesta na kojima se okuplja veći broj građana.\nNAREĐUJE SE JКP „Higijeni“ Zaječar da vrši redovnu dezinfekciju gradskih pijaca, obezbede adekvatnu zaštitu izložene robe,onemoguće rad prodavaca koji ne nose zaštitnu opremu (maske i rukavice) i redovno izveštavaju Štab o preduzetim merama.\nNAREĐUJE SE vlasnicima prodavnica i trgovinskih objekata brze hrane, cvećara kao i svim ostalima koji rade sa strankama da počevši od 17.03.2020.g. svim zaposlenima koji su u direktnom kontaktu sa potrošačima obezbede zaštitne maske i rukavice. Ukoliko nisu u mogućnosti dužni su da obustave rad do obezbeđenja adekvatnih zaštitnih sredstava.\nOBAVEZUJE SE Gradska uprava grada Zaječara da u saradnji sa call centrom Crvenog krsta u smislu pružanja neophodne pomoći u vidu dostavljanja najpotrebnijih namirnica i medikamenata formira baner na info sajtu grada Zaječara preko koga će građane informisati o svim donetim i preduzetim merama.\nAngažuju se poverenici i zamenici poverenika civilne zaštite na poslovima zaštite i spasavanja, shodno Zakonu o smanjenju rizika od katastrofa i upravljanju vanrednim situacijama.\nŠtab za vanredne situacije posebno apeluje na građane da se u potpunosti shvati i krajnje odgovorno primeni naredba Vlade RS kao i naredba ovog štaba kao i na medije da pruže pun doprinos u predstavljanju svih relevantnih mera koje imaju za cilj sprečavanje i širenje korona virusa, a sve u cilju zaštite zdravalja građana.\nКoordinacija Policijske uprave Zaječar, Zavoda za javno zdravlje „Timok“ Zaječar, komunalne policije i Štaba za vanredne situacije je neminovnost i obaveza, rečeno je na sednici.\nPrevious : Održana sednica štaba za vanredne situacije u Žagubici\nNext : Obaveštenje ZC Negotin


03.04.2021 u 19:45\nKRUŠEVAC - Fudbaleri Crvene zvezde pobedili su danas Napredak u Kruševcu 4:1 (2:0) u 29. kolu Superlige Srbije. Strelci za crveno-bele bili su Aleksandar Katai sa penala u 21. minutu, Dijego Falčineli (25), El Fardu Ben (71) i Milan Pavkov u 76. minutu, dok je jedini gol za domaću ekipu postigao Luka Milunović u 72. minutu meča. Ovim trijumfom izbranici Dejana Stankovića napravili su dobru uvertiru pred večiti derbi sa Partizanom, koji je na programu u sredu na stadionu „Rajko Mitić” od 18 sati, prenosi Tanjug. Zvezda je na prvom mestu na tabeli Superlige sa 83 boda. Rezultati 29. kola: : Inđija - Rad 1:0, Javor - Bačka 1:1, Radnik - Zlatibor 2:1, Napredak - Crvena zvezda 1:4, Partizan - Metalac (meč počinje u 19.05). Petak: TSC - Proleter 2:0, Vojvodina - Novi Pazar 1:0,\n20.03.2021 u 21:42\nFudbaleri Crvene zvezde pobedili su večeras Mladost iz Lučana 4:1 (3:1) u Beogradu u 28. kolu Superlige. Tim Dejana Stankovića večerašnjom pobedom došao je do 16. prvenstvenog trijumfa u nizu. Gosti su na Marakani poveli u 34. minutu golom Saša Jovanovića, ali je Zvezda režirala preokret i za šest minuta postigla je tri gola. Prvo je Nemanja Milunović doneo izjednačenje u 39. minutu, Gelor Kanga je 60 sekundi kasnije pogodio za vođstvo, a u finišu poluvremena Milan Pavkov je povećao na 3:1, prenosi Tanjug. Konačan rezultat postavio je Veljko Nikolić u 51. minutu. Rezultati 28. kola: Metalac - Napredak 2:2, Danas: Bačka - Partizan 0:4, Radnički Niš - Voždovac 0:1, Spartak - TSC 2:2, Zlatibor - Javor 0:2, Crvena zvezda - Mladost 4:1. Sutra: Mačva - Čukarički, Novi Pazar -


Grad Šabac finansira izgradnju infrastrukture u Majuru | Čivijaš radio portal\nUređenje centra Majura privodi se kraju. Radovi su počeli posle prvomajskih praznika, a biće završeni do kraja meseca. Gradonačelnik Šapca Nebojša Zelenović danas je prisustvovao asfaltiranju raskrsnice u centru naselja. On je istakao da radove finansira Grad Šabac, kao što je u prethodnom periodu finansirao asfaltiranje 55 ulica, izgradnju kanalizacione i vodovodne mreže, javne rasvete, uredio školu, vrtić, zdravstvenu ambulantu, otvorio apoteku i sve ostalo što je u nadležnosti lokalne samouprave.\n– Grad Šabac će tako nastaviti i u budućnosti. Zato su nam u Mesnoj zajednici potrebni ozbiljni i odgovorni ljudi koji donose kvalitetne odluke. Nema pružnog prelaza, nasipa i svega što Republika treba da uradi. To su samo prazna obećanja i neistine koje ovih dana plasira Srpska napredna stranka. Podsećam na činjenicu da su reka Sava i Cerski obodni kanal u nadležnosti države, kao i pružni prelaz. Mi smo kao grad voljni da učestvujemo u svemu i pomognemo, ali to nisu naše nadležnosti, ukazao je gradonačelnik Šapca Nebojša Zelenović i podsetio da je do sada očišćeno 50 kilometara kanalske mreže, što je lokalnu samoupravu koštalo 30 miliona dinara. Čišćenje i uređenje kanalske mreže na 19 kritičnih tačaka se nastavlja, a biće očišćeno svih 100 kilometara.\nVladan Tešić, kandidat za člana Saveta MZ „Majur“, naglasio je značaj angažovanja Grada Šapca u izgradnji infrastrukture.\n– Grupa građana „Majur opština“, kandidati sa članove Saveta Mesne zajednice Majur, zalažu se za red, rad, inicijativu i ideje koje će gradska vlast da realizuje. Imamo želju i energiju da ponovo pokrenemo Majur, čiji je razvoj stagnirao u poslednje četiri godine, rekao je Tešić.\nPrema rečima Miodraga Filipovića, direktora Direkcije za puteve grada Šapca, radovi u centru Majura biće završeni u subotu, kako je i obećano. Vrednost radova je 12 miliona dinara, a kompletna investicija finansirana je iz budžeta grada Šapca.\nPrethodni tekstCenovnik striminga\nSledeći tekstBOLESTAN OD LJUBOMORE Devojci smrskao noge i pršljenove


Advokat Miloš Stevanović izjavio je za Srpskainfo da je Maksimovićeva puštena i pre isteka jednomesečnog pritvora.\n- Sudija je utvrdio da više nema razloga za njenim zadržavanjem u pritvoru – dodao je advokat Stevanović.\nIstakao je da se Tijana Ajfon oseća dobro, te da će u narednim časovima otići za Srbiju.\n- Po Tijanu će uskoro doći članovi njene porodice – dodao je Stevanović.\nVikendica u Suvom Polju gde je uhapšena Ajfonka


Radnički ima imperativ pobede, protiv "zmajeva" sa izmenjenim sastavom! - Sportske.net\nRadnički ima imperativ pobede, protiv "zmajeva" sa izmenjenim sastavom!\n09. avgust 2019.\nTrener fudbalera Radničkog Simo Krunić rekao je danas da njegova ekipa u predstojećem meču protiv Voždovca mora da odigra mnogo bolje nego protiv Javora ako želi da upiše pobedu.\nLSL - Lučanci na Marakani, Partizan u KruševcuLSL - Lučanci na Marakani, Partizan u KruševcuEmotivno u Nišu, udario "brat na brata"!LSL - "Petarda" na Karađorđu, Mihajlović heroj u Nišu!Sporan transparent "grobara" pogodio Nišlije, Radnički oštro reagovao!\n"Nijedna utakmica u ovoj ligi nije laka, a mi smo u to najbolje mogli da se uverimo u prošlom kolu protiv Javora kod kuće. Sada nam dolazi Voždovac koji je neugodan tim. Čitao sam da imaju kadrovskih problema, da su se zahvalili na saradnji nekim igračima i da će doći u izmenjenom sastavu u odnosu na prethodne dve utakmice. Ali, nas te stvari ne treba da interesuju", rekao je Krunić.\nFudbaleri Radničkog sutra dočekuju Vožovac u utakmici četvrtog kola Superlige Srbije.\n"Treba da budemo bolji nego što smo bili u duelu s Javorom. Taj meč je pokazao da sve ekipe u našoj ligi igraju dobar fudbal i da niko ne sme da se potceni. S velikom mukom smo uspeli da ih pobedimo i sa tim razmišljanjem dočekujemo ovaj susret sa Voždovcem. Moramo mnogo više da damo u svim elementima igre da bismo došli do željenog rezultata, a to je pobeda", rekao je Krunić.\nOn je istakao da nije bio zadovoljan igrom svoje ekipe protiv Javora i da je prethodnu sedmicu iskoristio da promeni pristup kod igrača.\n"Od prvog minuta moramo biti fokusirani i to je osnovni preduslov da budemo bolji nego do sada. Potrebno je više trčanja, jer neki igrači tokom utakmica upadaju u krizu. Daćemo sve od sebe da se našoj publici sada predstavimo u puno boljem svetlu i da uz njihovu podršku dođemo do cilja. Još jedan trijumf bi nas doveo u veoma dobru poziciju posle četiri odigrana kola i moramo učiniti sve što je potrebno da do njega i dođemo", rekao je Krunić.\nTrener Radničkog je naveo da za sutrašnji meč ne može da računa na Čumića i Nomu koji su povređeni.\n"U odnosu na utakmicu s Javorom počeće Filip Knežević umesto Čumića, a postoji velika verovatnoća da će se u prvu postavu posle lakše povrede vratiti kapiten Saša Stojanović. Haskić će biti na klupi, pošto još nije spreman za svih 90 minuta. U svakom slučaju koja god postava da izadje, cilj je jasan", rekao je on.\n"Treba da budemo agresivni, da stvaramo više šansi, da jače pritiskamo protivničku zadnju liniju i ako to odradimo kako treba, tri boda ne bi smela da izostanu", završio je Krunić.\nUtakmica se igra sutra od 20 sati na Čairu.


Ruska mocarela i sibirski rokfor\nKrim: Sankcije motivacija preduzetnima\nAutor: Kler Big (priredio: Slobodan Kostić)\nSergej Kulik je tipičan biznismen. Kada ne nadgleda poslove na svojoj farmi ostriga, ovaj preduzetnik odgovara na brojne telefonske pozive ruskih kompanija koje tragaju za novim snadbevačima s obzirom da su sankcije onemogućile nabavku ogromnog broja proizvoda sa Zapada.\nKulik je osnovao svoju farmu pre osam godina na Krimu kako bi oživeo proizvodnju ovog vrhunskog delikatesa u tom regionu.\nSa ruskom aneksijom tog ukrajinskog poluostrva, i zabranom uvoza hrane sa Zapada koju je uvela Moskva, porasla je potražnja za njegovim ostrigama.\n„Ako su pre sankcija o meni čuli samo stručnjaci i profesionalci, sada o tome zna i šira javnost“, primećuje Kulik.\nOd uvuđenja zabrane tokom leta kao odgovora na zapadne sankcije zbog akcija Moskve u Ukrajini, njega je već kontaktiralo sedam lanaca ruskih restorana kako bi sklopili dogovor o nabavkama ostriga.\nKulik je bio prinuđen da ih odbije, jer njegova farma trenutno može samo da podmiri potrebe konzumenata sa Krima.\n„Sankcije su došle malo prerano za mene“, priznaje on. „Imam dva od tri neophodna elementa za ovaj posao: farmu i čamac. Još uvek mi nedostaje prostor na obali za čuvanje ostriga. Bez toga, bilo mi veoma teško da redovno snadbevam tržišta Moskve ili Sent Petersburga.“\nPoput brojnih proizvođača u samoj Rusiji, i Kulik traži načine da popuni ogromnu prazninu koja zjapi nakon uvođenja sankcija.\nPodneo je zahtev za državne subvencije i nada se da će proširiti svoju farmu sa postojećih 5 na 30 hektara.\n„Sankcije su ispraznile police sa egzotičnim plodovima mora, zbog čega ljubiteljima dobrog zalogaja verovatno nije svejedno“, dodaje on.\nU međuvremenu, ruski zvaničnici predvođeni Vladimirom Putinom uporno ponavljaju kako su sankcije šansa da se ojača posrnula prehranbena industrija Rusije.\nPremijer Dmitrij Medvedev objavio je nedavno „mapu puta“ za poljoprivredu za koju se veruje da će podstaći domaću proizvodnju i smanjiti zavisnost Rusije od uvoza hrane.\nGovoreći nedavno u jednoj televizijskoj emisiji, Putin je rekao da su sankcije udahnule novi život domaćoj proizvodnji i upozorio zapadne države da su „izgubile rusko tržište hrane“.\nIstovremeno dva najveća snadbevača tržišta ribom – „Rusko more“ i GlavTorgProdukt već su najavili da će povećati proizvodnju.\nGlavTorgProdukt obeledanio je svoje planove da otvori novo postrojenje za preradu ribe u Viborgu, gradu na severozapadu zemlje, a i mali proizvođači koji tek ulaze u ove poslove dobili su nesvakidašnju priliku da popune upražnjeno mesto koje su za sobom ostavili strani izvoznici.\nS druge strane stanovnici Barnaula, administrativnog centra Altajskog kraja, uskoro će biti u prilici da kupuju lokalni kamember ili rokfor, čuvene francuske sireve.\nU manastiru Valam koji se nalazi na jednom ostrvu u neposrednoj blizi Sent Petersburga, monasi se obučavaju za sasvim novu vrstu posla – proizvodnju sira.\nSredinom oktobra ovaj manastir, inače omiljeno mesto za predah Vladimira Putina, objavio je fotografije jednog od monaha kako savladava tehniku za proizvodnju sira uz pomoć samih majstora iz Italije.\nU manastiru kažu da je monah Agapij učio kako se proizvodi čitava paleta sireva, uključujući mocarelu i dimljenu rikotu i da će svoje znanje preneti na ostale u Valamu, tako da je planirano da proizvodnja počne u decembru.\nOživljavanje čitave poljoprivrede je, međutim, mnogo veći izazov.\nMilioni hektara zemlje potpuno su zapušteni nakon kolapsa Sovjetskog saveza, zbog čega se Rusija pre svega orijentisala na uvoz hrane.\nMada se na njenoj teritoriji nalaze i neka od najplodnijih zemljišta na svetu, Rusija uvozi koro 40 procenata od ukupne količine potrebne hrane, dok u Moskvi ta brojka doseže i 60 odsto.\nGovoreći o ovoj vrstoj zavisnosti, ali i sumornom stanju ruske poljoprivrede, mnogi stručnjaci upozoravaju kako je zabrana uvoza zapadnih proizvoda čista ludost.\n„Potrebno je, zapravo, da smanjimo količine nafte i gasa u našoj spoljno-trgovinskoj razmeni, tako da nam je zbog toga potrebna što veća raznovrznost proizvoda“ za uvoz i izvoz, reći će Jevgenij Jasin, ministar ekonomije iz vremena predsednikovanja Borisa Jeljcina, „tako da su potezi koje povlače ruski zvaničnici neproduktivni, i oni neće povećati domaću proizvodnju“.\nEkonomisti smatraju da će proizvođačima biti potrebne čitave godine kako bi se prilagodili gubitku stranih partnera.\nVladin program reformi mogao bi delom da pomogne kako bi se ublažili ovi udarci, mada su učinci još uvek prilično mršavi.\nTako je, na primer, program za povećanjem proizvodnje mleka doneo od 2007. godine svega tri procenta rasta proizvodnje ove namirnice, bez obzira što je u njega uloženo bezmalo deset milijardi dolara pomoći.\nMoskva je obećala još milijarde podrške za najveće državne kompanije da bi se sprečile posledice sankcija mada, uprkos patriotskom ohrabrivanju Rusa da proizvode i troše svoju vlastitu hranu, pomoć vlade i dalje ostaje ograničena.\n„Poljoprivrednici još uvek iščekuju, za njih je jednostavnije da sede na berzi rada ili prihvataju poslove šofera i slično nego da obrađuju zemlju, zato što poljoprivreda nije dovoljno profitabilna“, priča proizvođak Dmitrij Klimov, kome je posao sa uzagajanjem živine dospeo na sam rub propasti.\n„U Evropskoj uniji, vlade izdvajaju po pet evra za svaku kokošku, dok ovde nema ničeg ni približno sličnog“, dodaje on.\nKlimov, bivši novinar, uspeo je da spase ovaj biznis samo zbog toga što je uložio dodatni novac u nove poslove, tako da trenutno morke koje se uzgajaju na njegovoj farmi stižu na trpeze prestižnih moskovskih restorana.\nKlimov bi sada želeo da pokuša sa proizvodnjom paštete od džigerice patke u saradnji sa vlasnikom jedne prodavnice francuskih delikatesa iz Moskve.\nMada kaže da je na ovu ideju došao pre restrikcija koje su uvedene za proizvode iz zapadnih zemalja, ova pašteta proizvedena u Rusiji sigurno će biti pravi hit među lokalnim sladokuscima koji čeznu za zabranjenim proizvodima iz Francuske.\nNjegov prvi pokušaj proizvodnje ovog delikatesa nije bio uspešan, jer se ispostavilo da je džigerica pataka u Rusiji nema dovoljnu težinu, tako da je ovaj farmer bio je na kraju prinuđen da naruči 200 pačijih jaja iz Francuske u nadi da će uspeti da proizvede željeni specijalitet do leta 2015. godine.\nMada bi stanje na tržištu moglo da da dodatni zamah njegovom biznisu, Klimov ne odobrava uvođenje sankcija.\nOn kaže da u Rusiji jednostavno nema dovoljan broj poljoprivrednika koji bi mogli da hrane stanovništvo ove ogromne zemlje.\n„Žalosno je da se razvoj poljoprivrede povezuje sa time što potrošači nemaju nekih proizvoda na koje su navikli“, vajka se on. „Mislim da je ovo što trenutno vidimo čista demagogija, što se može primetiti i u raznim drugim sferama u našoj zemlji“.\nOn i dalje polaže svoje nade u nove planove za razvoj poljoprivrede, ali će morati da sačeka do 2015. godine za kada je najavljeno sprovođenje takve vladine politike.\nU međuvremenu Rusija se priprema za nestašice koje vraćaju sećanje na dane Sovjetskog saveza.\nU obično dobro snadbevnim moskovskim prodavnicama sve češće se mogu videti ispražnjeni rafovi na mestima gde su nekada bili strani proizvodi, tako da postaje sve očigledniji nedostatak živinskog mesa, sireva ili mleka..., mada to nije kraj liste.\nKako se približava zima, zvaničnici ulažu sve veće napore da uvere nervozne potrošače da će nestašice nadomestiti uvozom hrane iz Afrike, Latinske Amerike i Azije.\nIpak, dobavljanje hrane sa ovih udaljenih lokacija podiglo je cene uvoza što je, u kombinaciji sa tim što i domaći proizvođači koriste ovu situaciju na tržištu, dovelo do vrtaglovog rasta cena hrane, tako da su cene mesa samo u oktobru porasle za 18 procenata, a mleka za 15 odsto.\nI dok ruska vlada nastavlja da preti uzvratnim sankcijama Evropskoj uniji i SAD-u, pa čak i zabranama letova stranih kompanija iznad njihove teritorije, građanima ove zemlje preostaje samo jedino – da stežu kaiš.


Otac Darka Lazića, Milan Lazić, preminuo je pre dva dana, a pevač je, kako pišu domaći mediji, u veri tražio spas tokom najtežih trenutaka.\nDarko Lazić je prošle nedelje posetio manastir Tumane, gde se nekoliko sati molio za ozdravljenje svog oca, piše "Kurir Stars".\nKako se navodi, to nije prvi put da Darko odlazi u ovaj manastir, gde se mnogi ljudi mole i vape za pomoć kraj moštiju tumanskih svetitelja.\nDarko nije gubio nadu pa je otišao na sveto mesto, gde se molio pred moštima dvojice svetitelja, Prepodobnog Zosima Sinaita, na čijem grobu je i nastao manastir, i Prepodobnog Jakova Novog, našeg savremenika, učenika Svetog vladike Nikolaja.\nTRAGEDIJA POMIRILA ANU SEVIĆ I DARKA LAZIĆA Spustili loptu! Pozvala ga je, ovo su SVI DETALJI\nPodsetimo, Milan Lazić podvrgao se operaciji smanjenja želuca kako bi se rešio viška kilograma, baš kao što je to učinio i njegov sin pre nekoliko meseci, a operisao ih je isti doktor. Međutim, nakon operacije su usledile komplikacije, Milan je danima bio u komi, a u nedelju, 13. decembra, je preminuo.\nMilan Lazić će biti sahranjen danas u 13 sati na groblju u Brestaču, gde porodica Lazić živi.\nVIDEO: Darko Lazić svira harmoniku sa ocem\nDarko Lazić svira harmoniku sa ocem


Zvezdina serija sve duža, ko može da je zaustavi? - Sportske.net\nNišta novo u Zvezdi od dolaska novog trenera Milana Tomića - samo pobede! Sinoć još jedna, protiv još jednog jakog rivala. Da li će ova Zvezdina sezona biti iznad svih očekivanja? Kapiten tvrdi da ekipa napreduje iz utakmice u utakmicu.\nEK - Breša "nokautirana" pred Zvezdu, Monako blista u gostimaZvezda "ubola" igrača za Evroligu! (TVITOVI)Tomić ima drugarski predlog...EK - Reglend ne da Zvezdi da stane!Počelo zamerkama kapitenu, a onda je usledio "rafal"! (TVITOVI)\nKapiten košarkaša Crvene zvezde Branko Lazić rekao je da njegova ekipa napreduje i upoznaje se kroz utakmice, ali i da mnogo uči iz teških duela poput onog sa Andorom.\nZvezda je posle nekoliko preokreta pobedila Andoru sa 85:79, u trećem kolu Grupe A Evrokupa.\n"Imali smo blage padove u igri, ali je ipak najbitnije da smo pobedili. Mnogo treniramo i radimo da bismo mogli svih 40 minuta da igramo s punom koncentracijom. U svakom slučaju, čestitam svojoj ekipi na pobedi, znali smo da će ovo biti teška utakmica", rekao je Lazić novinarima.\nLazić je naveo da je značajno pobeđivati u teškim utakmicama jer se iz njih mnogo nauči.\n"Iz utakmice u utakmicu napredujemo i upoznajemo se, zbog toga je važno dobijati ovako teške utakmice. Sigurno se više uči iz teških mečeva, nego iz onih koje dobijemo s 20 poena razlike. Sada idemo dalje, pripremamo se za sledeću utakmicu", kazao je Lazić.\nNjegov saigrač Aleksa Radanov zahvalio je navijačima na podršci.\n"Možda je u nekim trenucima atmosfera bila malo mirnija, što je bilo neočekivano. Ali, svakako da nam je značila podrška s tribina i hvala našim navijačima što su došli da nas podrže u tolikom broju", rekao je Radanov.\nZvezda će narednu utakmicu igrati u subotu protiv Igokee u ABA ligi.


Politički aktivizam žena u Crnoj Gori - O projektu - Centar za monitoring i istraživanje (CeMI)\nCentar za monitoring i istraživanje CeMI će u periodu od 1.septembra 2014. do 31. decembra 2014. godine realizovati projekat „Politički aktivizam žena u Crnoj Gori“, koji je podržan od strane fondacije Friedrih Ebert Stiftung. Ovim projektom CeMI želi da doprinese rastu stope učešća žena u političkom životu Crne Gore, ohrabrivanjem i podsticanjem žena da se uključe u proces donošenja odluka na nivou političkih partija i državnih institucija, kako bi se afirmisale kao političarke, aktivistkinje i direktorke u državnim institucijama.\nIako je vidljiv napredak Crne Gore u podizanju svijesti žena o potrebi da se politički angažuju, nivo participacije je jos uvijek daleko od međunarodnih standarda i ispod stope političkog aktivizma žena u regionu. Postoje podaci koji govore da je, u vrijeme kada je Crna Gora kandidat za članstvo u Evropskoj uniji, stopa prisustva žena u politici 11% niža nego što je bila u EU prije 11 godina. Problem je uočljiv i u pravnom okviru koji ne sadrži zakonsku odredbu kojom bi zastupljenost žena u Parlamentu pratila EU standard od obaveznih 30%. Ipak, ključni razlog za nisku stopu učešća žena u politici predstavlja tradicionalno shvatanje rodnih odnosa i razlika među rodovima. Ovaj faktor čini psihološku barijeru koja spriječava žene da se politički aktiviraju.\nBudući da rodna ravnopravnost predstavlja preduslov za dalju demokratizaciju Crne Gore, ovaj projekat će biti usmjeren ka definisanju glavnih slabosti sistema koje utiču na problem rodne ravnopravnosti, te identifikaciji zakonskih prepreka za politički angažman ženske populacije. U konačnom, studija koja će biti izrađena u posljednjoj fazi projekta daće konkretne preporuke za unaprijeđenje pravnog i institucionalnog okvira.\nRealizacija projekta obuhvata četiri ključne aktivnosti:\n• Sprovodjenje istraživanja o postojećem pravnom i insitucionalnom okviru, trenutnoj praksi i podacima koji se tiču aktivizma i učešća žena na političkoj sceni Crne Gore;\n• Ispitivanje stavova javnog mnjenja o rodnoj ravnopravnosti u oblasti politike u Crnoj Gori;\n• Objavljivanje studije o političkom aktivizmu žena u Crnoj Gori;\n• Organizacija nacionalne konferencije u cilju predstavljanja rezultata istraživanja.


ŠUMADIJA - Kraljevo: Konkursom do imena Hale sportova - Vesti iz Kragujevca i Šumadije - Pressek.rs\nKraljevo: Konkursom do imena Hale sportova\nBy Z. Nikolić, Danas, foto: pixabay Sreda, 9. novembar 2016.\nOva hala, pogodna za sve dvoranske sportove, ima kapacitet od 3.331 mesta - 2.967 mesta na glavnim, 364 mesta na "teleskopskim tribinama" i 14 zasebnih mesta za osobe sa invaliditetom, a raspolaže i kompletnim pratećim sadržajima.\nPrvi sportski događaj održan u novoizgrađenoj hali bio je teniski meč odigran između reprezentacija Srbije i Hrvatske u okviru takmičenja za Dejvis kup koji je održan tokom februara prošle godine. U prethodnom periodu hala je korišćena isključivo za spotske sadržaje a jedini izuzetak bilo je njeno korišćenje za predizborni miting Srpske napredne stranke u Kraljevu održan aprila meseca ove godine.\nS obzirom na visoke troškove održavanja hale iako je ona opremljena energetski efikasnom opremom za njeno zagrevanje i ventilaciju zaposleni u SC „Ibar“ su poodavno pokretali inicijativu za njeno multifunkcionalno korišćenje ali i za pribavljanje dela sredstava namenjenih održavanju hale kroz razne marketinške aktivnosti.\nNažalost, sve do nedavno nije bilo razumevanja za takve aktivnosti u rukovodstvu grada koji je nominalni vlasnik objekta. Tek nedavno je novi gradonačelnika Predraga Terzića dao potrebne saglasnosti da se raspiše javni konkurs i pozovu zainteresovane komapanije da hala spotova u Kraljevu ponese njihovo ime ili pak ime nekog njihovog prepoznatljivog brenda.\nOčekuje se da se na ovaj način obezbedi više miliona dinara na godišnjem nivou što bi znatno relaksiralo troškove održavanja koji se,trenutno, u potpunosti finansiraju iz budžeta grada. To nam je saopšteno na konferenciji za štampu na kojoj su najavljeni i sportski događaji koji će se u hali organizovati tokom novembra ali i jedan muzički koncert najavljen za kraj ovog meseca.\nA kada je o sportskim dešavanjima reč biće to najpre odbojkaški derbi Ribnica-Crvena Zvezda, zatim, 19. novembra košarkašice Srbije igraju kvalifikacioni meč za EP sa reprezentativkama Luksembruga a potom će se igrati košarkaški meč između kraljevačke Sloge i Metalca iz Valjeva.


D.D.N. | ponedeljak 27. septembar 2021. 08:30h\nPevačica Anabela Atijas nerado govori o učešću svoje ćerke Lune u rijaliti programu, međutim ovoga puta rešila je da otvori dušu i bez dlake na jeziku prokomentariše njen boravak tamo.\nAnabela ne krije da smatra da ju je ćerka prestigla što se tiče popularnosti s obzirom da je i Anabela svojevremeno bila učesnica rijaliti programa.\n- Za toliko kratko vreme toliko ludilo oko nje, možda me i nadmašila. To je mač sa dve oštrice, ne znam koliko je to bilo dobro za nju - rekla je Anabela u emisiji "Zvezde Granda Specijal", pa otkrila kako joj je bilo dok je gledala ćerku u rijalitiju, a nije mogla da je posavetuje:\n- Zastrašujuće je bilo. Očigledno je da nas te frustracije ojačavaju, imaju dva puta ili da posrnemo ili da budemo jači, ja se njoj divim kako je na kraju izašla kao pobednik.\nAnabela kaže da je ćerku savetovala da ne ulazi ponovo u rijaliti, ali da je nije poslušala.\n- Ja sam pokušala da iskažem mišljenje, da ne treba da se vraća tamo, ali ona je rekla da nije zadovoljna kako je ispalo, rekla je "ja nisam onakva kako je to tamo ispalo i hoću da ljudi vide neku moju drugu stranu". Na kraju je uspela da ode na sam vrh i izašla je kao pobednik, ne samo sa krunom, nego kao osoba - ispričala je ona i otkrila šta sada misli o rijaliti programima:\n- Ne bih da glumim sudiju, sve se dešava u skladu sa vremenom u kojem živimo, mene više društvene mreže nerviraju, ti ljudi koji sede iza ekrana i ugrožavaju tuđe živote, bar neke komentare zabraniti, ne možeš znati kako će neko reagovati ako mu na primer kažeš da je ružan. Generalno mislim da su te mreže jedno veliko zlo kao i ti komentari.


Glamočić: Bez GMO biljaka u Srbiji – Nadlanu.com\nGlamočić: Bez GMO biljaka u Srbiji\nObjavljeno 18. feb 2014. / 14:57:25\nGlamočić je rekao da svaka zemlja, pa i članica EU, samostalno odlučuje o tome da li će dozvoliti gajenje genetski modifikovanih biljaka na svojoj teritoriji.\nEvropski ministri odobrili su pre nedelju dana uzgajanje novog genetski modifikovanog kukuruza tipa TC 1507, američke kompanije “Pionir”.\nOn je, posle predstavljanja nacrta Strategije poljoprivrede i ruralnog razvoja Srbije od 2014. do 2024, koje je održano na Poljoprivrednom fakultetu, istakao da taj opšti dokument daje smernice poljoprivrednicima o tome šta će se dešavati u agraru naredniih deset godina, kao i o tome šta treba da budu promenjeno u agrarnoj politici.\nU toj strategiji se navode i institucije u zemlji koje bi, kako je kazao, trebalo da pretrpe značajne promene da bismo došli do krajnjeg cilja – a to je razvoj srpske poljoprivrede. Akcenat je na obrazovanju, jer “bez mladih obrazovanih kadrova, nema uspešne poljoprivrede”, ocenio je ministar.\nU izradi nacrta te strategije učestvovalo je više od 240 ljudi, od onih iz nauke do neposrednih proizvođača, što je, prema ministrovim rečima, prvi put a ne kao ranije kada je takav dokumet radilo svega nekoliko osoba.\nPoljoprivrednici da se registruju na vreme\nMinistar je pozvao poljoprivredne proizvođače da na vreme počnu postupak registrovanja gazdinstava, kako bi taj poces bio obavljen do predvidjenog roka, 31. marta, da bi subvencije nesmetano mogle da krenu.\n“Ministarstvo pregovara sa svim ponuđačima goriva za poljoprivrednike i oni koji budu ponudili najbolje uslove i omogućili da u svim mestima derivati budu dostupni poljoprivrednim proizvođačima, oni će ih i snabdevati gorivom, znači da niko neće imati privilegije”, poručio je on.


Jedna od udarnih vesti 27. oktobra je, sigurno, bio izveštaj o hakerskom upadu u Microsoft-ovu mrežu. Ovaj put je na „meti“ bio jako osetljiv materijal – izvorni kod nove verzije operativnog sistema Windows, najvrednijeg i najznačajnijeg Microsoft-ovog proizvoda. S obzirom da se predviđa da će Windows u budućnosti „pokrivati“ 90% kompjutera na planeti, vest je itekako odjeknula i izazvala interesovanje.\nZvaničnici Microsoft-a su izjavili da je napad otkriven 25. oktobra pri rutinskoj kontroli, kada je uočeno da su neke od internih lozinki iz mreže kompjuterskog giganta slane mail-om u elektronsko sanduče, locirano u Sankt Petersburgu, Rusija. Dalje provere su pokazale da je neko izvan mreže imao pristup izvornom kodu i da su podaci download-ovani sa sistema. Zasad nije moguće reći šta je haker (ili hakeri) i u kolikoj meri uspeo da „snimi“ i da li je napravio neke izmene u izvornom kodu. U svakom slučaju, u velikoj kompaniji se boje nekih od mogućih scenarija, od kojih su najgori oni po kojima bi kod ili mogao da bude javno objavljen na Internetu, ili bi mogao da bude izmenjen, tako što je u njega ubačen virus, ili je dospeo u ruke konkurencije. Ova poslednja mogućnost se najviše spominje u krugovima stručnjaka i analitičara: Microsoft su mnogi pokušavali da optuže za monopolisanje tržišta, ali je on uspevao da se „izvuče“. Ovaj put je u pitanju, možda, bila klasična industrijska špijunaža u cilju krađe znanja i uništenja konkurencije.\nZvaničnici kompanije pokušavaju da ubede javnost da kod nije izmenjen i da je detaljno skeniranje pokazalo da nije dopisan neki red sa virusom, ali to rade vrlo neubedljivo, očigledno ne verujući ni sami sebi. Microsoft i njegov softver su u ovom trenutku apsolutno ranjivi, s obzirom da je haker već više meseci bio prisutan u mreži i imao sasvim dovoljno vremena da „vršlja“. I ako bi se pokazalo da u pitanju nije industrijska špijunaža, Microsoft je svestan da neko u ovom trenutku poseduje izvorni kod sa kojim može zaista svašta da uradi. Pojavile su se i spekulacije na temu ucene, ali još niko od kompanije nije tražio novac, ako je verovati izjavama za štampu. Slučaj je preuzeo FBI i počeo da sledi trag koji vodi do email-naloga u Sankt-Petersburgu.\nKako je uopšte došlo do upada? Ono što se zna je činjenica o prisustvu QAZ trojanca u mreži, koji je omogućio daljinsko upravljanje i slanje lozinki iz mreže na pomenuti email u Rusiji. Teško je reći kako je tu trojanac dospeo: najverovatnija teza je ona kojom je u sistem ušao putem email-poruke, odnosno kao fajl prikačen za „pisamce“. Druga mogućnost je da je skeniranje portova uspelo zahvaljujući trenutno isključenom firewall-programu, a neki čak spominju i „diverziju“ iznutra. Bilo kako bilo, pomenuti trojanac je po prvi put detektovan jula ove godine u Kini, a u Microsoft-ovoj mreži se „baškario“ čitava tri meseca.\nZa kompaniju je ovo stvarno „šlag na torti“: problemi sa bezbednošću Internet Explorer-a, pa zatim i Outlook-a su već stvorili negativan imidž što se tiče sigurnosti njihovih proizvoda. Tokom ove godine je bilo i mnogo problema sa njihovim webmail-servisom (Hotmail) koji je bio na meti više uspešnih hakerskih napada, a poslednji u nizu problema zaista predstavlja ozbiljnu glavobolju za Microsoft, čiji je imidž sada, definitivno, na silaznoj putanji. Novi Windows koji se bude pojavio na tržištu će sigurno biti proglašen za „visoko rizični“ proizvod, s obzirom na to da neko poseduje izvorni kod i da svašta može da mu padne na pamet.


Crveno-beli su već od starta utakmice zagospodarili parketom i serijom 7:2 otvorili meč. Klonferi su uspeli da malo prevaziđu pritisak i smanje razliku, međutim aktuelni šampion Srbije je do kraja prve četvrtine otišao na dvocifrenu razliku (27:17).\nNi u drugom periodu se situacija na parketu nije menjala. Sjajno su u tim trenucima igrali Davidovac i Dobrić i samo povećavali prednost u korist Zvezde. "Klonferi" su imali velikih problema u odbrani, protiv, objektivno, kvalitenijeg protivnika pa su do kraja poluvremena izabranici Milana Tomića po broju ubačenih poena ličili na NBA tim (51:37).\nPred kraj treće deonice košarkaši aktuelnog šampiona Srbije su otišli i na 20 poena razlike i praktično već tada rešili utakmicu.\nIgrači OKK Beograda su iskoristili opuštanje protivnika da smanje razliku, što je naljutilo Milana Tomića koji je hitno reagovao i zatražio tajm-aut.\nIpak, nakon toga su se crveno-beli pribrali i rutinski priveli meč kraju i tako zadržali maksimalan učinak u Superligi.\nU pobedničkom timu najefikasniji je bio Majkl Odžo sa 14 poena, a jedan manje je dodao Nemanja Nenadić. Kod OKK Beograda ubedljivo najbolji pojedinac je bio kapiten Đorđe Simeunović sa čak 24 poena.


Javni konkurs za dodelu subvencija za samozapošljavanje u AP Vojvodini u 2022. godini-Za detaljnije informacije morate biti ulogovani ili registrovani.\nJavni konkurs za dodelu subvencije poslodavcima za zapošljavanje nezaposlenih lica u AP Vojvodini u 2022. godini\nJavni konkurs za dodelu subvencije poslodavcima za zapošljavanje nezaposlenih lica u AP Vojvodini u 2022. godini-Za detaljnije informacije morate biti ulogovani ili registrovani.\nJavni oglas za davanje prava na gazdovanje lovištima-Za detaljnije informacije morate biti ulogovani ili registrovani.\nUredba o izmeni Uredbe o utvrđivanju programa finansijske podrške poljoprivrednim proizvođačima kroz otkup tržišnih viškova tovnih junadi u otežanim ekonomskim uslovima usled pandemije COVID-19 izazvane virusom SARS-CoV-2 -Za detaljnije informacije morate biti ulogovani ili registrovani.\nKonkurs za dodelu sredstava za održavanje naučno stručnih aktivnosti u oblasti poljoprivrede i ruralnog razvoja u 2022. godini na teritoriji AP Vojvodine-Za detaljnije informacije morate biti ulogovani ili registrovani.\nOdluka o izmeni i dopuni Odluke o privremenoj zabrani izvoza osnovnih poljoprivredno prehrambenih proizvoda bitnih za stanovništvo\nOdluka o izmeni i dopuni Odluke o privremenoj zabrani izvoza osnovnih poljoprivredno prehrambenih proizvoda bitnih za stanovništvo-Za detaljnije informacije morate biti ulogovani ili registrovani.\nOdluka o raspisivanju Javnog oglasa za davanje u zakup i na korišćenje poljoprivrednog zemljišta u državnoj svojini u gradu Novi Sad-Za detaljnije informacije morate biti ulogovani ili registrovani.\nJavni poziv za podnošenje zahteva za ostvarivanje prava na podsticaje za investicije u preradu i marketing poljoprivrednih i prehrambenih proizvoda u sektoru proizvodnje vina u 2022.godini.\nJavni poziv za podnošenje zahteva za ostvarivanje prava na podsticaje za investicije u preradu i marketing poljoprivrednih i prehrambenih proizvoda u sektoru proizvodnje vina u 2022.godini.-Za detaljnije informacije morate biti ulogovani ili registrovani.


Kompanija "Tomas Kuk", najstarija putnička agencija u svetu, propala je prošlog meseca i otišla i prinudnu likvidaciju u Velikoj Britaniji, podseća agencija Rojters.\nPutnička agencija "Hejz travel" će preuzeti svih 555 prodajnih mesta i tražiće da ponovo angažuje bivše zaposlene u maloprodajnom poslovanju "Tomasa Kuka", navodi se u saopštenju britanske stečajne službe.\n"Ovaj sporazum pruža mogućnosti za ponovno zapošljavanje značajnog broja bivših radnika 'Tomasa Kuka' i obezbedjuje budućnost radnih mesta u maloprodaji", rekao je DŽim Taker iz kompanije KPMG.\n"Hejz travel" je privatna kompanija, u zajedničkom vlasništvu generalnog direktora DŽona Hejza i predsednice kompanije Irene Hejz.\nSedište kompanije, sa 40-godišnjim iskustvom u origanizovanju putovanja, nalazi se u Sanderlendu na severoistoku Engleske, a kompanija je prošle godine dostigla promet od preko milijardu funti (1,22 milijarde dolara).\n"Grupa 'Tomas Kuk' je 23. septembra podnela zahtev za prinudnu likvidaciju, što je kreditno negativno za bugarske, grčke i kiparske banke jer će kolaps britanske putničke kompanije oslabiti novčani tok u značajnom turističkom i srodnim sektorima tih zemalja, što će potencijalno dovesti do većih kreditnih umanjenja i gubitka poslovanja", saopštio je nedavno Mudis kada rešenje za britansku kompaniju još nije ni bilo na pomolu.


NSA: Rusija pokušala hakovanje američkog izbornog sistema - Sputnjik Srbija\n01:52 16 Jun 2021\n07:22 06.06.2017 (osveženo 09:20 06.06.2017) Preuzmite kraći link\nU strogo poverljivom dokumentu Agencije za nacionalnu bezbednost SAD (NSA) tvrdi se da je Rusija izvela sajber-napad na dobavljača softvera za glasanje i takođe pokušala da hakuje više od 100 izbornih zvaničnika nekoliko dana pre predsedničkih izbora u novembru 2016, javili su američki mediji.\n© REUTERS / /Sergei Chirikov\nInternet portal „Intersept“ saopštio je da je anonimno dobio dokument, datiran 5. maja, u kojem se detaljno opisuje pokušaj hakovanja.\nU dokumentu NSA se ne precizira da li je navodni sajber-napad uticao na rezultat predsedničkih izbora, ali se ukazuje da su hakeri upali u izborni sistem, tvrdi portal.\nNSA je okrivio Glavnu obaveštajnu upravu Rusije za pokušaj hakovanja.\nSjedinjene Američke Države su u više navrata optuživale Rusiju za mešanje u američku predsedničku kampanju, uključujući i navodne pokušaje hakovanja. Istraga o navodnom mešanju Rusije počela je na zahtev bivše administracije zbog sumnje da je Moskva možda pomogla da se izbori preokrenu u korist Donalda Trampa.\nmešanje u izbore, hakovanje, NSA


Naslovna/Društvo/Simanić: Majkama četvoro i više djece dati penzije\nPredsjednik Udruženja roditelja četvoro i više djece “Djeca su naša budućnost” iz Istočne Ilidže Ljiljana Simanić rekla je da bi svim majkama sa četvoro i više djece trebalo dati penzije.\n“Porodica je najbitnija. To je naš zahtjev prema višem nivou”, rekla je Simanićeva Srni i navela da majkama sa četvoro i više djece nije moguće da istovremeno budu i uzoran roditelj, i domaćica, i supruga, i radnica u današnje vrijeme brzog tempa života.\n“Rad majki sa četvoro i više djece koje vode Udruženje, iako nemaju dovoljno vremena, je volonterski. Sve radimo same, nemamo novčana sredstva niti naknade za svoj rad”, rekla je Simanićeva.\n“Članovi Udruženja najviše se žale na nedostatak posla i finansijskih sredstava, a tri udarna perioda za njih su Božić, Vaskrs i septembar – polazak djece u školu, priprema ogreva i zimnice”, navela je Simanićeva, izrazivši nadu da će vlasti ove godine imati malo više sluha.\nSimanićeva je podsjetila da su prošle godine u aprilu u saradnji sa Nevladinom organizacijom “Vorld vižn” radili projekat “Različiti, a jednaki”, sa željom da pomognu Udruženju djece i omladine sa posebnim potrebama “Zagrljaj” iz Istočne Ilidže.\n“Taj projekat smo dobro odradili, a djeca iz našeg udruženja su članovi i njihovog udruženja i tom prilikom smo skupili novac za dva mjeseca plaćanja logopeda i defektologa”, naglasila je Simanićeva.\nSimanićeva je rekla da su u saradnji sa Humanitarnom organizacijom “Srbi za Srbe” i projektom “Trojka iz bloka” 2018. godine porodici Mekić iz ovog Udruženja uradili kompletnu adaptaciju krovne konstrukcije i kupatila, vrijednosti 6.491 KM.\ndjeca Ilidža Istočna Ilidža Istočno Sarajevo ljubav novac novčana sredstva penzije porodica projekat Sarajevo udruženje Una Vaskrs Vrijeme\nBrazil odbija pomoć članica G7


Putin pripojio Krim Južnom federalnom okrugu - Sputnjik Srbija\n08:16 11 Avgust 2020\nPutin pripojio Krim Južnom federalnom okrugu\n12:55 28.07.2016 (osveženo 14:32 28.07.2016) Preuzmite kraći link\nPredsednik Rusije Vladimir Putin potpisao je ukaz o pripajanju Južnog i Krimskog federalnog okruga u Južni federalni okrug, saopšteno je u pres-službi Kremlja.\nZa svog ovlašćenog predstavnika u ujedinjenom federalnom okrugu predsednik je postavio Vladimira Ustinova, koji je bio opunomoćeni predstavnik u Južnom federalnom okrugu.\n„Projektom federalnog zakon ’O unošenju izmena u pojedine zakonodavne akte Ruske Federacije‘ predviđa se unošenje tehničkih izmena u vezi sa transformacijom Južnog federalnog okruga i Krimskog federalnog okruga u Južni federalni okrug“, navodi se u objašnjenju projekta.\nOsim toga, predsednik Putin uneo je u nacrt zakona o unošenju izmena u član Poreskog zakona. Prema ovom objašnjenju, predviđa se tehnička izmena u drugi deo Poreskog zakona Rusije u vezi sa ujedinjenjem Južnog federalnog okruga i Krimskog federalnog okruga u Južni federalni okrug.\nNove ruske specijalne jedince na Krimu i u Pacifiku\nTramp: Razmotriću priznanje Krima za deo Rusije\nspajanje, Južni federalni okrug